MINTA BANTUAN INTERPOL - POLIS AKAN AMBIL KETERANGAN CAPRICE, NADIR SECARA ONLINE

"Kita telah memohon bantuan Interpol dan sedang menunggu jawapan daripada pihak Interpol bagi sebarang perkembangan terbaharu. Kita sedang berhubung dengan kedua-dua mereka (Caprice dan Nadir) untuk menentukan tarikh dan masa yang sesuai untuk diambil keterangan secara dalam talian," demikianlah kata Ketua Polis Daerah Wangsa Maju, Superintendan Ashari Abu Samah.

Polis telah memohon bantuan Polis Antarabangsa (Interpol) bagi berhubung dengan penyanyi rap yang juga aktivis kemanusiaan, Caprice dan Ketua Pegawai Eksekutif Cinta Gaza Malaysia, Muhammad Nadir Al-Nuri Kamaruzaman.

Superintendan Ashari berkata, setakat ini, pihaknya masih belum menerima tarikh untuk mengambil keterangan Nadir Al-Nuri dan Caprice atau nama sebenarnya Ariz Ramli.

Sebelum ini, polis sedang berhubung dengan Caprice dan Muhammad Nadir Al-Nuri Kamaruzaman untuk menetapkan tarikh diambil keterangan secara dalam talian.

Klik untuk gambar besar

Ashari memberitahu, tindakan tersebut dilakukan berhubung laporan yang dibuat pendakwah terkenal, Ustaz Ebit Lew di Ibu Pejabat Polis Daerah (IPD) Dang Wangi pada 21 Julai lalu.

Difahamkan, tindakan dan arahan lain berkaitan kes itu sudah diambil termasuk laporan daripada Suruhanjaya Komunikasi dan Multimedia Malaysia membabitkan kenyataan di media sosial.

Kes itu disiasat mengikut Seksyen 500 Kanun Keseksaan, Seksyen 504 kanun yang sama serta Seksyen 233 Akta Komunikasi dan Multimedia 1998.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU BERHIBUR - JULIANA EVANS AKUI MASIH SOLO

“Saya tidak terkejut sebab kami memang tidak mempunyai ikatan, malah tidak pernah janji apa-apa dan juga kalau benar dia sudah ada teman lelaki, itu bukanlah masalah bagi saya," demikian ungkap Zizan Raja Lawak mengenai Juliana Evans yang dikatakan berhibur di Amerika.

Tambahnya, dia tidak pernah letakkan sebarang harapan sebaik saja Juliana ke luar negara. Malah dia juga kurang percaya pada hubungan jarak jauh.

Klik untuk imej besar...

Zizan berkata begitu bagi mengulas pelbagai spekulasi mengenai gambar-gambar Juliana bersama seorang jejaka Mat Salleh baru-baru ini. Bagaimanapun, dalam reaksi terkini Juliana sendiri, beliau menafikan mempunyai kekasih baru tetapi sekadar menikmati hari-hari solonya.

"Boyfriend? Ain't nobody got time for that! Enjoying my single life!" begitulah komen Juliana sekaligus menafikan gosip yang melanda.

"Tak tau pulak naik boat dan pergi pantai boleh rosak akhlak," tambahnya seolah memulang paku buah keras pada orang yang mengkritiknya.

Untuk info, myartis sebenarnya pernah mengajukan soalan 'gadis liar' kepada Juliana satu ketika dahulu namun ianya disangkal oleh pelakon dan model tersebut. Katanya yang disiarkan melalui youtube, dia tak kisah dengan sebarang kritikan dan bersedia dengan apa sahaja kemungkinan.

Tonton Youtube...


KERETA UMIE AIDA HAMPIR TERBABAS, SYAK ADA ORANG LETAK BENDA TAJAM

"Benda nak jadi dalam sekelip mata," demikian kata pelakon Datin Seri Umie Aida yang berdepan dengan detik cemas apabila kereta yang dipandunya hampir terbabas ketika dalam perjalanan ke lokasi penggambaran.

Menurut Umie, 47, dia terpaksa mengawal kereta daripada terlanggar penghadang jalan gara-gara tayarnya pecah. Perkongsian yang dibuat pada Sabtu lalu turut memuat naik keadaan tayar kereta yang hampir pecah keseluruhannya.

"Dekat Lebuhraya Baru Lembah Klang (NKVE) dalam perjalanan nak pergi penggambaran. Tengah memandu tetiba rasa something wrong dengan tayar. Dia cuba tolak kereta saya ke penghadang jalan.

Klik untuk gambar besar

"Alhamdulillah dapat kawal dengan izin Allah. Nasib baik kereta belakang pun menyedari akan keadaan kereta saya. Dapat saya berhenti di tepi jalan ini," tuturnya menerusi Instagram Stories.

Dalam pada itu, pelakon filem 'Dukun' tersebut mengingatkan kepada orang ramai supaya lebih berhati-hati kerana berkemungkinan ada pihak tidak bertanggungjawab yang membuat 'jahat' di jalan tersebut.

"Berhati-hati di jalan raya takut kemungkinan ada orang yang tabur benda tajam. Kita tak tahu. Saya rasa ada sesuatu tadi dekat corner tapi tak apa yang penting selamat," ujarnya lagi.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAHWIN MUDA - TEGAR JELAS MAHU ELAK DARIPADA ZINA

Umum sedia maklum, penyanyi yang dulu popular dengan lagu 'Aku Yang Dulu Bukan Yang Sekarang' iaitu Tegar Septian sudah pun berkahwin dan mempunyai seorang anak.

Mengulas mengapa dia memilih untuk berkahwin di usia muda ketika berusia 19 tahun pada 20 Mac 2020, Tegar berkata mahu elak daripada zina.

"Kerana mahu menghulangkan zina," kata penyanyi yang berasal dari Indonesia dan kini namanya kembali menjadi sebutan ramai apabila menjadi salah seorang peserta Big Stage 2022.

Klik untuk gambar besar

Dalam pada itu, Tegar juga memberitahu sejak mendirikan rumah tangga dia sudah jarang melepak bersama kawan-kawa serta fokus pada video YouTube dan hanya fikir tentang keluarga.

"Alhamdulillah, sejak mendirikan rumah tangga, saya kerap berada di rumah bersama isteri dan anak. Saya lebih dewasa kerana sentiasa fikirkan tentang keluarga kecil saya," ujarnya.

Terdahulu, Tegar berkahwin dengan Sarah Sheilka dan dikurniakan seorang anak lelaki bernama Abidzar Oktaviano Putra Septian yang kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALHAMDULILLAH - FALISHA CROSSLEY KINI KEKAL BERHIJAB

Tiga hari sebelum Ramadan tiba, pelakon yang pernah membintangi filem 'Mat Moto' bersama Pekin Ibrahim dan muncul di dalam drama 'Aku Bukan Bimbo' dan 'Dia Semanis Honey', Falisha Crossley atau nama penuhnya Nur Falisha Crossley Faisal, 31, telah mengambil keputusan untuk berhijab sepenuhnya.

"Tiga hari sebelum puasa saya mula pakai tudung. Tiba-tiba saja terdetik hendak pakai tudung. Alhamdulillah, apa yang saya mahu dan hajati setakat ini dalam kehidupan saya, semuanya sudah tercapai dan saya rasa sudah tiba masanya saya berubah lagipun ini satu kewajipan kita sebagai wanita Islam.

"Sejak berhijab saya rasa lebih gembira dan orang sekeliling yang rapat dengan saya juga gembira dengan perubahan saya. Tapi saya masih belajar lagi cara memakai tudung. Setakat ini saya cuba semua gaya dan fesyen tapi mengikut juga kesesuaian.

Maka dari itu, Falisha merancang untuk menjual pakaian-pakaian beliau sebelum ini kerana tidak lagi sesuai dengan imej muslimahnya kini.

"Dengan imej sekarang ni, jadi banyak pakaian lama saya seperti skirt pendek yang saya sudah tidak pakai lagi. Saya dalam proses mengumpulkan semua pakaian yang masih elok itu dan merancang mahu menjualnya di carbooth sale.

"Tak sangka, rupanya banyak juga pakaian saya sampai berkotak-kotak. Ada juga sebahagiannya saya asingkan untuk diagihkan kepada golongan yang memerlukan. Kalau baju yang agak seksi tu, sebolehnya saya akan jual pada yang bukan muslim," ujarnya dipetik sebagai berkata.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Dalam pada itu, berkongsi mengenai perkembangan seni, Falisha berkata, tawaran berlakon memberangsang namun kebanyakan watak yang ditawarkan adalah watak tidak berhijab.

Katanya, disebabkan itu, belum sempat dia menolak tawaran berkenaan, pihak produksi yang terlebih dulu memberitahu bahawa mereka terpaksa tidak mengambilnya berlakon dalam drama terbitan mereka. Begitupun, Falisha mengganggap ianya sebagai bukan rezeki dan percaya ada hikmah disebaliknya.

"Saya banyak terima panggilan daripada produksi menawakan saya tawaran berlakon tapi apabila saya beritahu yang saya sudah bertudung, mereka terkejut kerana mereka sangkakan saya saja suka-suka muat naik gambar saya bertudung.

"Tetapi apabila saya jelaskan perkara sebenar, mereka terpaksa menarik balik tawaran itu kerana watak yang mahu diberikan adalah watak tidak bertudung. Tapi tidak mengapalah, mungkin bukan rezeki saya. InsyaAllah, ada hikmahnya dan saya percaya ada rezeki lain pada masa akan datang," jelasnya.

Sumber: Malaysian Digest

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ANIS AL-IDRUS: "SAYA TAK PERNAH BUAT KENYATAAN SUDAH BERTUDUNG PENUH"

Tidak pedulikan kritikan netizen apabila mengeluarkan kenyataan yang dia tidak pernah mengumumkan dirinya sudah bertudung penuh, sebaliknya selesa dengan imej berturban, pelakon dan pengacara, Anis Al-Idrus memberitahu selama ini dia hanya menutup rambut dan berharap agar terus dibukakan hati untuk menjadi Muslimah yang lebih baik.

Menurut Anis atau nama sebenarnya, Sharifah Anis Syed Zainal Al-Idrus, dia selesa dengan penampilan turban dan tidak mahu tergesa-gesa menukar penampilan kepada bertudung penuh. Tuturnya, apabila bertudung penuh kelak dia berharap bukan hanya penampilannya berubah, tetapi segala aspek sebagai seorang Muslimah harus diperkemas.

"Pertama sekali, saya tidak pernah membuat kenyataan saya sudah bertudung penuh. Selama ini, saya hanya menutup rambut dengan imej turban sahaja. Pada saya, kalau ingin bertudung penuh, banyak perkara yang saya perlu ambil kira atau ubah.

Klik untuk gambar besar

"Misalnya, dari segi pertuturan dan pergaulan harus dititikberatkan untuk menjaga kehormatan seorang wanita Muslimah. Sebagai seorang pelakon, saya tahu apa yang boleh saya lakukan. Walaupun masih belum bertudung penuh, perlu menjaga adab. Tiada adegan seks melampau atau seumpamanya dalam projek lakonan.

"Saya akan kekal dengan imej turban buat masa sekarang termasuk ketika berlakon. Apa yang cuba disampaikan, saya tidak pernah mengumumkan sudah bertudung penuh, namun selesa dengan imej turban (menutup rambut). Saya tutup rambut untuk menjadi wanita Muslimah yang lebih baik pada masa akan datang. Insya-Allah.

"Pakai tudung bukan satu perkara yang boleh dipaksa. Kritikan akan datang terutama selagi saya masih berada dalam bidang ini. Keikhlasan pakai tudung mesti datang daripada hati bukan daripada paksaan mana-mana pihak. Ada yang bertudung, tetapi tidak menjaga perangai dan secara tidak langsung akan menjejaskan imej agama Islam," jelasnya.

Dalam pada itu, Anis yang sudah hampir dua tahun mendirikan rumah tangga dengan Mohd. Rafzan Nurhikmal Abdul Halim menjelaskan kehidupannya bahagia meskipun belum dikurniakan rezeki cahaya mata.

"Masih belum diberikan rezeki untuk menimang cahaya mata. Namun, saya bersyukur dengan apa yang saya miliki hari ini, tidak kisah ada anak atau tidak. Lagipun, masing-masing sangat sibuk dengan kerja buat masa sekarang. Doakan sahaja agar saya dah suami dikurniakan rezeki untuk mendapat cahaya mata," ujarnya.

www.myartis.com / Sumber & foto: Kosmo & Instagram Anis Al-Idrus

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VICHA SEDIH SUAMI DITUDUH SCAMMER, PENGEDAR DADAH: "BAGAIMANA PERASAAN ANAK KAMI..."

"Saya sedih bila banyak komen-komen netizen kata ala suami dia tu mesti scammer dan sebagainya, sedangkan keluarga suami saya itu semuanya bekerja sebagai polis. Selain keluarga dia di sana bagaimana pula dengan perasaan anak kami bila dah besar nanti pasti akan sedih bila terlihat di internet mengenai bapanya didakwa scammer atau pengedar dadah oleh netizen.

"Komen-komen yang saya terima itu sangat sakit hanya Tuhan sahaja tahu macam mana kami lalui dugaan berat ini. Takut dengan persepsi negatif orang juga adalah salah satu sebab mengapa saya tidak terbuka berkongsi mengenai suami saya.

"Saya tak tahu kenapa saya rasa seolah-olah orang di sini kurang menerima orang seperti dia tapi kalau di Indonesia ia sama macam orang Malaysia lihat mat salih sahaja. Jadi penerimaan itu berbeza.

"Bayangkan sampai saya pernah ditanya sama ada tidak takut jika nanti saya dijadikan keldai dadah. Saya bukan orang yang bodoh sampai nak terjerumus ke dalam kencah najis itu," kata pelawak yang berasal dari Indonesia, Vicha Saywho yang meluahkan sedih apabila menerima persepsi yang kurang enak dari orang sekeliling terhadap suaminya yang merupakan warganegara Nigeria.

Kata Vicha atau nama sebenarnya Refika Novianti Faturohman, 34, selepas memperkenalkan suaminya dikenali sebagai Johnson kepada umum suaminya dituduh penjenayah atau scammer.

Vicha mengulas mengenai perkara tersebut selepas terkilan dengan penulisan blogger yang mendakwa dia menolak cinta lelaki Melayu menyebabkannya menerima pelbagai komen negatif dan kecaman.

Hasil perkahwinannya dengan lelaki berkulit hitam selama hampir 4 tahun itu mereka telah dikurniakan seorang cahaya mata bernama Michael Trevor Ayomide yang berusia dua tahun.

Menerima pelbagai pandangan buruk dari masyarakat menyebabkan pelakon yang pernah membintangi '10 Tips Tipu Bini' itu sebelum ini merahsiakan perkahwinannya selama tiga tahun.

Pun begitu Vicha berharap dengan pendedahan yang dibuat itu menutup segala spekulasi sekali gus mengelak daripada difitnah. Untuk makluman, Vicha turut mempunyai tiga orang anak perempuan yang tinggal di Indonesia hasil daripada perkahwinan terdahulu iaitu Aurael Angelina Khezya, Listya Arum Tresnasih dan Michelle Averina Chalista.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAMLAH RAM BELUM SEDIA SERTAI GV: "HATI KITA NI BOLEH BERUBAH-UBAH"

"Apabila bercakap mengenai perkara ini, jujurnya saya sangat menghargai bila ramai yang mahu lihat saya berada di atas pentas Gegar Vaganza (GV). Tapi apa yang saya katakan di sini, saya belum lagi lagi bersedia setakat ini," tutur penyanyi senior, Ramlah Ram yang mengakui ramai peminat yang mengharapkan dirinya menyertai program realiti, Gegar Vaganza.

Malah jelas penyanyi 'Selamat Jalan Romeo' ini lagi, setiap tahun pasti akan ada yang bertanya sama ada dia mahu menyertai program tersebut atau sebaliknya. Bagaimanapun, bintang asal Johor ini juga tidak boleh memberikan jawapan konkrit memandangkan keputusannya mungkin berubah pada masa depan.

"Tidaklah saya cakap tak mahu masuk terus, sebab hati kita ni boleh berubah-ubah. Kita pun tahu. Cuma buat masa sekarang ni... Tak lagi kot. Belum lagilah," katanya lagi.

www.myartis.com / Sumber & foto: Media Hiburan & Instagram Ramlah Ram

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS ISTERI SELAMAT BERSALIN - FARHAN TIMANG ANAK KEDUA, LELAKI

Alhamdulillah... akhirnya anak kedua Da'i Farhan atau kini mahu dikenali Farhan Mutawwif dengan bekas isteri, Fatin Nurul Ain sudah selamat dilahirkan dan berita gembira tersebut dikongsikan Farhan menerusi akaun Instagram. Dalam muatnaik tersebut, Farhan atau nama penuhnya Nik Ahmad Farhan Nik Mohamad sempat berkongsi foto dia sedang menggendong anaknya, seorang bayi lelaki.

Pendakwah bebas itu meluahkan rasa syukur atas kurniaan terindah itu dan turut mendoakan kesejahteraan bekas isterinya: "Alhamdulillah, slmt melihat dunia putera walid & ummi.. moga hidup dlm kebahagiaan, sukses selalu, Barakah dunia akhirat.. aamiin .. syukran ummi, smoga dirahmati diberkati Allah SWT," tulisnya.

Sebelum ini, kemelut rumah tangga Da'i Farhan memang cukup hangat diperkatakan dan umum mengetahui dia sudah menceraikan Fatin ketika wanita itu sedang sarat hamil anak kedua mereka. Hasil perkongsian hidup dengan Fatin, mereka sudah telah dikurniakan seorang cahaya mata perempuan yang berusia 1 tahun 5 bulan.

Terdahulu, pernikahan kedua Farhan bersama Dr Erin yang berlangsung di Tanah Suci Makkah itu mengundang kecaman ramai apabila timbul dakwaan mengatakan ikatan tersebut tidak diketahui isteri pertama. Pelbagai spekulasi dan kontroversi tercetus dan kemudian Farhan mengakui sudah menceraikan isteri pertamanya dengan talak satu melalui  rakaman suara aplikasi WhatsApp pada 3 Disember 2019.

Klik unntuk gambar besar

www.myartis.com / Sumber & foto: Beautifulnara & Instagram Farhan Mutawwif

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOSTALGIA SHAHIR...

Umum mungkin sudah sedia maklum tentang Bekas juara Akademi Fantasia 8 (AF8), Ahmad Shahir Zawawi atau Shahir, yang dipercayai menghidap kanser hati selepas dia membuat pemeriksaan kesihatan pada tahun lalu. Menurut Shahir, penyakitnya itu dikesan selepas sampel darahnya melalui sembilan jenis ujian dan salah satu hasil ujian mendapati bahagian hati Shahir mengalami masalah."Ketika itu saya ditahan di wad Hospital Az-Zahra, Bangi, Selangor selama dua hari akibat tekanan darah rendah. Tak sangka pula selepas membuat ujian, keputusan itu pula yang saya peroleh."Bagaimanapun, saya telah membuat ujian darah yang sama di hospital lain untuk mendapatkan pengesahan sebenar tentang penyakit tersebut dan Alhamdulillah, selepas diperiksa, penyakit saya ini belum sampai ke tahap serius."Mungkin kerana masalah pemakanan serta tekanan membuatkan kesan terhadap hati saya. Setakat ini saya masih lagi membuat pemeriksaan lanjutan dan keputusan baru akan diketahui pada minggu depan," katanya.Tambah Shahir, gara-gara penyakit tersebut, dia mengambil langkah untuk berehat seketika daripada sebarang publisiti serta persembahan nyanyian pada tahun lalu."Bila saya perlukan ruang untuk berehat, timbul pula cerita yang saya tidak berdisiplin dan menghilangkan diri, semua itu adalah tidak benar."Sampaikan saya terpaksa menunjukkan surat doktor kepada beberapa pihak untuk memberikan penjelasan kerana saya enggan menimbulkan spekulasi," ujarnya dipetik sebagai berkata.Istimewa di myartis, jom kita lihat nostalgia Shahir ketika dia masih berhingus sebelum meraih populariti seperti sekarang. Semoga ada sesutau yang dapat kita pelajari daripada Shahir sebagai pendorong kejayaan hari esokKlik untuk imej besar...Shahir ketika menyertai kumpulan SaujanaShahir ketika menyertai kumpulan SaujanaKecil-kecil sudah banyak terima hadiah..Ketika masih di Tadika...GAMBAR2 LAIN... SILA KLIK DI SINI... (\__/)(='.'=)(")_(")www.myartis.com 2011


ISU VIDEO 'SEKSI': FATHIA LATIFF MINTA MAAF, MOHON JANGAN FITNAH

"Saya pakai tudung kerana Tuhan dan saya buat semua ini pun kerana Tuhan. Saya sebagai seorang ikon, menjadi satu tanggungjawab besar untuk menjadi ikutan orang. Tolong maafkan saya dan tolong jangan fitnah saya lagi.

"saya masih belajar untuk menjadi seorang yang lebih baik," demikian kata pelakon Fathia Latiff selepas diasak kritikan netizen gara-gara tersebarnya video aksi 'panas' disusuli kontroversi digugurkan daripada produksi drama 'La Luna'.

Selepas dua buah video tersebar di internet, Fathia akhirnya bersuara memberikan kenyataan terhadap kontroversi yang melanda dirinya itu.

Dalam sesi live di Instagram yang berlangsung kurang 10 minit itu, Fathia Latiff pada awalnya bertanya kepada peminat sama ada mereka betul-betul percaya itu dirinya dalam video yang tersebar.

Klik untuk gambar besar

"Have you seen the videos — do you guys really think it’s me? Really?" ujar Fathia membuka bicara.

Aktres jelita itu meluahkan emosinya ketika ini menerusi rakaman langsung di laman Instagram.

"Apabila banyak fitnah timbul saya sedih. Saya hanya manusia biasa. Saya cuba nak tunjuk dan jadi baik. Tapi saya tak berjaya. Saya sendiri masih belajar.

"Apa yang saya alami, hanya Allah yang tahu," katanya yang meminta maaf serta memohon jangan fitnah dirinya sambil menitiskan air mata.

Namun begitu, pelakon popular tersebut tidak menafikan atau mengiyakan status wanita dalam video itu sebagai dirinya.

Sejak beberapa hari lalu, tersebar rakaman video melalui aplikasi 'Bigo Live' milik seorang pelakon baharu yang antara lain memaparkan dirinya bersama seorang wanita yang terdedah sebahagian daripada tubuhnya.

Rakaman video itu mencetuskan kontroversi kerana wanita terbabit dikatakan mirip Fathia. Bukan itu sahaja, Fathia terus hangat apabila pembabitannya dalam drama 'La Luna' terbitan TenView Sdn Bhd ditamatkan serta merta.

Produksi mengambil keputusan itu atas alasan Fathia mempunyai masalah salah laku hingga menyukarkan penggambaran.

Dalam soal bertudung dan menjadi insan yang lebih baik, pelakon drama 'Ariana Rose' ini berharap tidak diberi tekanan.

"Jangan beri saya tekanan. Saya masih belajar mengenai Islam dan Tuhan. Jangan terus fitnah saya... Tak baik," tuturnya.

Dalam pada itu, pelakon bertudung itu juga memuatnaik gambar dengan keterangan 'I'm Only Human'. Namun tiada kapsyen serta ruangan komen ditutup oleh pelakon tersebut.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ALHAMDULILLAH - NORYATI TAIB @  MAK CIK PETIR BEBAS COVID-19

Pada 2 Februari lalu, pelakon veteran, Noryati Taib atau lebih sinonim dengan sapaan Mak Cik Petir disahkan positif Covid-19 dan dibawa ke hospital untuk menjalani sesi rawatan dan kuarantin.

Terkini, pelakon berkenaan dilaporkan sudah bebas Covid-19 selepas hampir dua minggu dirawat di hospital. Perkara tersebut dikongsikan oleh anak saudaranya yang juga merupakan pengarah terkenal, Shahrulezad Mohameddin.

"Menerusi akaun Instagram @budakijat, Shahrulezad memaklumkan ibu saudaranya itu dilaporkan telah pulih dan dibenarkan pulang ke rumah.

Klik untuk gambar besar

"Syukur Alhamdulillah. Terima kasih Ya Allah. Yabeda bedu. Mak Uda (Mak Cik Petir) saya dah sihat. Pak Uda saya tengah ke hospital ambil dia. Doktor beritahu Mak Uda saya bebas dari Covid-10.

"She is negative now (dia negatif sekarang). Terima kasih di atas semua doa kalian peminat Mak Cik Petir keaayangan ramai," tulisnya memaklumkan khabar gembira.

www.myartis.com / Sumber & foto: Media Hiburan & Instagram Shahrulezad Mohameddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKSI BERBALAS CIUM DENGAN PELAWAK INDONESIA, DIPELUK PEMINAT - MEERQEEN MOHON MAAF, AKAN BERHATI-HATI

Nama pelakon Meerqeen sebelum ini hangat diperkatakan susulan kontroversi dia mencium pelawak terkenal Indonesia, Kiky Saputri ketika menghadiri sebuah program hiburan di sana, bulan lalu.

Dalam kejadian berasingan, aksi Meerqeen atau nama sebenarnya Muhammad Shameer Shauqeen Saiful Izam, 21, turut menjadi bahan perdebatan di laman sosial apabila membiarkan dirinya dipeluk peminat wanita.

Selepas sekian lama mengunci mulut, Meerqeen yang kesal dengan apa yang berlaku itu berkata, insiden tersebut dijadikan iktibar dan membuatkannya mengambil langkah berjaga-jaga dan akan lebih berhati-hati selepas ini.

"Saya minta maaf atas apa yang berlaku di Jakarta, Indonesia. Sudah tentu saya akan lebih berhati-hati selepas ini. Saya tahu kita berada di Malaysia, jadi saya akan hati-hati dan ambil langkah berjaga-jaga. Saya kena sentiasa berwaspada dengan tindak-tanduk saya selepas ini," ujarnya.

Klik untuk gambar besar

Ditanya adakah insiden yang mencetuskan kontroversi itu mengganggu dirinya hingga mengambil masa yang lama untuk memberikan kenyataan kepada media, Meerqeen menafikan perkara itu.

"Ia tak mengganggu saya. Saya jenis fokus pada kerja, diri sendiri dan keluarga. Jadi, saya fikir ia tak kacau pun. Saya tahu apa saya nak. Cuma, apa yang berlaku di Jakarta itu pihak pengurusan saya akan menjawab. Tunggu masa sesuai," katanya.

Mengulas adakah kontroversi mengganggu emosinya, pelakon yang meledak dengan drama rantaian, 'Melur Untuk Firdaus' ini berkata, kesibukan membuatkannya tidak mempunyai masa untuk memikirkan apa yang berlaku.

"Sejujurnya, saya tidak rasa kontroversi ini mengganggu kerana saya ada banyak perkara yang harus diberi tumpuan. Keutamaan saya untuk diri sendiri, keluarga dan kerjaya demi mencapai matlamat apabila memilih kerjaya dalam bidang seni.

"Bila saya fokus kepada semua perkara ini, apa sahaja yang berlaku, saya tak anggap ia sebagai satu gangguan. Begitu juga dakwaan mengatakan saya kini sukar memberikan kerjasama.

"Saya bukanlah seperti didakwa, cuma fokus saya lebih kepada kerja apabila berada di lokasi penggambaran. Ini kerana saya mahu menghasilkan yang terbaik pada lakonan. Saya hanya ikut jadual yang diatur syarikat pengurusan," jelas penyanyi lagu 'Menunggu' ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR - BILA DATO VIDA KAHWIN LAGI

Tahniah diucapkan kepada pengasas Vida Beauty, Dato Dr Hajjah Hasmiza Othman yang melangsungkan perkahwinannya dengan Tuan Azid Hamzah pada Khamis lalu. Wahhh... Dato Vida nampak berseri-seri sebagai pengantin.

Untuk info, sebelum majlis nikah, awalnay telah berlangsung majlis bacaan Yassin dan tahlil bersama anak-anak yatim Di Kediaman Dato Vida. Tahniah sekali lagi.

Klik gambar untuk imej besar...

Photo: Dato Vida Instagram


NAFI LARI DARI KECAMAN - LANA NODIN SENARAIKAN SEBAB PULANG KE AS

"Kesihatan ibu mentua kurang baik... Dia sudah berusia lebih 80 tahun. Sebelum ini, Mei lalu, kami merancang pulang ke AS. Namun, disebabkan beberapa kekangan, kami terpaksa menukar tarikh tiket penerbangan beberapa kali. Kali ini, kami tidak boleh tangguhkan lagi rancangan pulang kerana bimbang keadaan ibu mentua.

"Lagipun, suami adalah anak lelaki tunggal. Jadi, dia perlu menandatangani beberapa dokumen berkaitan pewarisan harta. Selain itu, visa suami sudah hampir tamat tempoh. Jadi, suami perlu keluar dari negara ini terlebih dulu," itulah kata pelakon Lana Nodin yang menjelaskan kepulangannya ke Amerika Syarikat (AS), Sabtu lalu, bukan kerana tidak tahan kritikan netizen membabitkan isu vaksin.

Sebaliknya, pelakon berusia 41 tahun ini memberitahu, mereka sekeluarga terpaksa pulang ke AS untuk menziarahi ibu mentua yang uzur akibat sakit tua. Apatah lagi, sudah hampir tiga tahun mereka tidak pulang berikutan sekatan perjalanan.

Pelakon 'Kekasih Hati Mr Bodyguard' itu berkata, selain melawat ibu mentua, dia dan suami, Mohd Daud Mckienzie perlu menguruskan beberapa perkara sepanjang berada di AS.

Klik untuk gambar besar

Lana berkata, mereka juga akan menjenguk kediaman yang ditinggalkan sejak hampir tiga tahun lalu. Tambah Lana, suaminya bercadang menjual hartanah di Los Angeles dan mencari kediaman baharu di Florida.

"Selalunya, enam bulan sekali kami pulang ke AS. Namun, disebabkan COVID-19, hampir tiga tahun kami tidak pulang. Jadi, kali ini, kami merancang tinggal lebih lama, mungkin sehingga awal tahun depan. Banyak urusan perlu diselesaikan termasuk pembelian hartanah. Selain itu, suami ada perniagaan di sana dan perlu meninjau operasinya," ujarnya.

Lana berharap keputusan untuk pulang ke AS tidak dijadikan bahan sensasi atau spekulasi konon dia melarikan diri daripada mendapat suntikan vaksin. Lana atau nama sebenar, Mazlina Hassan Nodin menjelaskan, dia tidak pernah memberitahu sesiapa konon dirinya enggan divaksin.

Sebaliknya, keadaan kesihatan anak kedua, William Daud McKienzi yang berusia dua tahun yang menghadapi masalah jantung, menyebabkan dia terpaksa menangguhkan hasrat mendapat suntikan vaksin.

"Sesuka hati mereka tuduh saya antivaksin. Mereka tidak tahu saya ada alasan kukuh dan surat doktor menjelaskan kenapa saya belum mahu divaksin. Saya mahu tunggu dahulu kerana anak kedua masih menyusu badan. Mereka yang tidak memiliki anak seperti saya bebas berkata apa sahaja.

"Namun, sebagai ibu, saya tidak mahu disebabkan tindakan terburu-buru boleh membahayakan nyawa anak. Saya tidak mahu pentingkan diri. Insya-Allah sekiranya kajian vaksin diumumkan, saya akan mengambilnya di AS," tuturnya.

Ditanya adakah dia akan menetap terus di AS, Lana berkata, dia merancang pulang ke Malaysia, tahun hadapan dan tidak bercadang terus tinggal di AS.

Untuk makluman, Lana mendirikan rumah tangga dengan Mohd Daud pada 15 Mei 2015. Selain William, pasangan itu dikurniakan seorang lagi cahaya mata, Gia Quinn McKienzie berusia empat tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI MINTA ZUL ARIFFIN MUAT NAIK VIDEO SUMBANG DI MEDIA SOSIAL - ERMA FATIMA TANYA SIAPA 'MALAIKAT'?

"Saya tak pernah suruh Zul muat naik video sumbang itu. Saya tidak perlukan publisiti sebegitu rupa. Kalau saya dahagakan publisiti lebih baik saya muat naik di Instagram saya, sekurang-kurangnya boleh raih banyak tontonan. Itupun kalau saya gila publisiti.

"Saya tak nak isu ini menjadi fitnah kepada orang. Kenyataannya itu seperti membuka peluang untuk orang lain membuat fitnah. Jadi saya nak tahu siapa yang menyuruh dia muat naik.

"Adakah saya yang dimaksudkan? Saya tak nak membesarkan isu ini sebab saya tidak perlukan publisiti untuk drama saya. Saya juga enggan membuka aib sesiapa atau mempertahankan diri.

"Benda ni jadi tak 'best'. Kita kena mengendalikan secara profesional. Kita buat kita tanggung," ujar penerbit drama 'Perempuan Itu', Erma Fatima yang menafikan dia adalah individu yang meminta pelakon Zul Ariffin memuat naik kandungan video babak kontroversi drama itu di media sosial.

Kata Erma, kenyataan Zul mengenai 'orang lain' adalah 'malaikat' dan bukannya dia selepas didenda RM30,000 oleh Mahkamah Sesyen Sepang semalam atas pertuduhan memuat naik kandungan bersifat sumbang dalam media sosial boleh membuka peluang kepada orang ramai membuat fitnah.

Tuturnya lagi, dia mahu tahu siapa 'malaikat' yang dimaksudkan kerana kenyataannya seolah-olah ada yang menyuruh dia memuat naik video sumbang itu. Menurut Erma, disebabkan kenyataan Zul itu, ramai berteka-teki dan ia boleh menjadi fitnah.

Dalam masa sama, Erma atau nama sebenarnya Fatimah Rahmad Ali berkata, Zul tidak seharusnya membabitkan orang lain yang tiada kena mengena dengan perbuatannya itu.

"Dakwaan dikenakan ke atas dia kerana dia yang memuat naik. Jadi takkanlah saya atau pengarah tiba-tiba nak tunjuk hero dengan mengaku bersalah. Pengarah dan pelakon ada otak. Takkanlah nak buat perkara memudaratkan diri walaupun disuruh.

"Lainlah kalau kes itu didakwa atas pihak yang membuat naskhah itu. Sekarang ini, semua pihak sudah disiasat oleh Suruhanjaya Komunikasi dan Multimedia Malaysia (MCMC). Pihak mereka juga sudah ambil skrip dan 'treatment' drama untuk melengkapkan siasatan.

"Saya sebolehnya enggan perkara ini diperbesarkan atau menjadi pergaduhan sebab benda dah berlaku. Saya anggap semua pihak bersalah termasuk saya dan pengarah. Tiada malaikat atau syaitan.

"Dia tidak boleh menuduh sewenang-wenangnya kerana ketika isu ini timbul tiada satu kenyataan yang menyalahkan dia. Walaupun hampir 10 bulan drama ini sudah dirakamkan, tapi saya tidak pernah bercakap soal kerugian yang terpaksa ditanggung," katanya.

Semalam, Zul memaklumkan dia tidak akan mengambil tindakan selanjutnya dan menasihatkan rakan artis lebih berhati-hati apabila diminta memuat naik hantaran bagi tujuan promosi.

Terdahulu, Zul didenda RM30,000 selepas mengaku bersalah di Mahkamah Sesyen Sepang, semalam atas pertuduhan memuat naik kandungan bersifat sumbang dalam media sosial pada 18 Mac lalu.

Zul membuat pengakuan bersalah selepas pertuduhan dibacakan di hadapan hakim Noorhisham Mohd Jaafar. Pertuduhan ke atasnya dibuat mengikut Seksyen 233 Akta Komunikasi Dan Multimedia 1998.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI SERIK BERCINTA - KAER PILIH NIKAH TERUS

"Kami putus disebabkan cinta jarak jauh. Buang masa sahaja bercinta selama tujuh tahun dan akhirnya tidak ke mana-mana pun. Kali ini jika bertemu wanita yang saya suka, mahu terus kahwin dan tidak perlu nak bercinta lagi," kata bekas pelajar Akademi Fantasia musim ke-2 (AF2), Kaer Azami yang kini lebih berhati-hati untuk bercinta buat kali kedua.

Meskipun lama berada di perantauan, namun hingga kini Kaer atau nama Wan Mohammad Khair Wan Azami masih belum mempunyai teman istimewa. Ditanya mengenai ciri-ciri wanita idamannya, Kaer berkata yang dia suka wanita pandai masak terutama masakan Negeri Sembilan, 'otak bisnes' dan wanita moden yang ada pegangan agama.

"Saya suka wanita yang pandai masak terutamanya masakan Negeri Sembilan kerana saya suka makan di rumah. Tambahan pula saya begitu cerewet tentang bab-bab makanan ini. Kalau wanita itu bekerjaya dan 'otak bisnes' macam saya lagi saya suka.

"Pada saya setiap wanita kena ada impian tersendiri walaupun mereka sudah berkeluarga. Jika isteri saya mempunyai impiannya nanti, saya tidak akan sekat dirinya daripada mempunyai impian sendiri.

"Saya ini seorang lelaki yang pentingkan kesempurnaan dalam hidup. Apa sahaja yang saya lakukan saya sangat teratur melakukannya. Wanita idaman saya itu biarlah wanita moden yang ada pegangan agama.

Klik untuk gambar besar

"Kalau dapat dia juga minat dengan apa yang saya lakukan selama ini. Itulah sokongan moral yang saya harapkan daripada seorang teman wanita dan isteri yang dapat dijadikan tunjang kebahagiaan dan kejayaan saya," ujarnya lagi.

Mengakui yang dia agak rumit untuk difahami, ada kala dia sendiri tidak suka diganggu sekiranya sedang bekerja. Ditambah dengan kesibukan tugas seharian, Kaer memerlukan masa untuk bersendirian.

Dia mahukan wanita yang lebih terbuka pemikiran dan tidak cemburu memandangkan tugas sehariannya bertemu dengan ramai orang.

"Buat masa ini saya tidak pernah letakkan sasaran untuk berkahwin pada usia berapa. Saya hanya berserah pada Allah. Kalau dah sampai waktunya bertemu jodoh yang sesuai saya akan terima dengan hati yang terbuka.

"Buat masa ini saya tidak pernah letakkan sasaran untuk berkahwin pada usia berapa. Saya hanya berserah pada Allah. Kalau dah sampai waktunya bertemu jodoh yang sesuai saya akan terima dengan hati yang terbuka," tuturnya.

Demi menambah ilmu, Kaer Azami sanggup meninggalkan Malaysia bagi mengikuti pengajian jurusan Ijazah Perniagaan di Universiti Lasalle, Jakarta selama empat tahun.

Pemergiannya pula sewaktu namanya tengah berada di puncak kejayaan. Mungkin itu kerugian bagi sesetengah pihak, namun tidak sebegitu bagi penyanyi lagu 'Izinku Pergi' ini yang tidak pernah menyesal dengan keputusannya itu.

Malah sewaktu Anugerah Juara Lagu ke-22 (AJL22) dan Anugerah Industri Muzik (AIM) pun, Kaer tidak dapat balik disebabkan terikat dengan peperiksaan akhir semester empatnya. Mungkin sudah tersurat rezeki buat Kaer, lagu Izinkan Ku Pergi diangkat sebagai Lagu Terbaik AJL22.

"Saya tidak pernah menyesal dengan keputusan melanjutkan pelajaran sewaktu nama di puncak. Saya menceburi bidang seni bukan kerana mengejar populariti, pengalaman belajar di sana banyak mematangkan untuk menjadi insan yang lebih bertanggungjawab.

"Habis saja belajar, saya teruskan pengajian dalam bidang Rekaan Grafik pula. Selepas itu saya bekerja dengan syarikat swasta di Jakarta, selain buat bisnes secara kecil-kecilan iaitu pakaian siap untuk lelaki.

"Selepas belajar saya kena praktikkan apa yang saya pelajari selama ini, itu sebabnya saya ambil masa yang lama untuk menetap di Indonesia," kata anak kedua daripada empat adik-beradik ini.

Kaer bertuah, sepanjang berada di Indonesia ada juga pihak yang berminat untuk mengambilnya sebagai pasangan duet dan sebagai pelakon drama sinetron. Namun tawaran tersebut ditolaknya kerana dia ingin memberi sepenuh tumpuan terhadap pelajarannya.

"Saya pernah ditawarkan untuk berlakon drama serta merakamkan album bersama penyanyi Indonesia, Alika Islamadina, tetapi ditolak kerana mahu beri sepenuh perhatian terhadap pengajian.

"Manakala drama sinetron pula saya tolak kerana takut terlupa skrip ketika berlakon," jelasnya yang pernah membintangi drama arahan Rashid Sibir bertajuk 'Akademi 2005'.

Lelaki berusia 33 tahun ini kini menetap bersama keluarganya di Shah Alam. Tambahan pula ibunya, Kharidah Abdul Kadir, 62, kurang sihat, pastinya tumpuan harus diberikan kepada wanita berkenaan selain menguruskan perniagaan keluarga.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SALEEM KELUAR HOSPITAL - SYAFIQ FARHAIN AKUI TERKEJUT

Apabila diberitahu bapanya, penyanyi Saleem sudah pun dibenarkan keluar hospital empat hari lalu, penyanyi Syafiq Farhain mengakui terkejut.

Syafiq berkata melihat dari perkembangan kesihatan bapanya sebelum itu masih berada di dalam keadaan lemah justeru musykil bagaimana sudah dibenarkan pulang.

"Saya sempat menziarahi bapa dua kali ketika dia berada di hospital Kajang kerana ketika itu saya sibuk dengan program 'Big Stage' dan hanya ada masa yang terhad.

"Selepas dipindahkan ke hospital HUKM saya berkesempatan juga menziarahinya dan keadaanya ketika itu masih lemah. Namun, saya terkejut bila diberitahu oleh adik tiri yang dia sudah pun dibenarkan keluar pada empat hari lalu.

Klik untuk gambar besar

"Pelik juga macam mana boleh keluar sedangkan ketika saya melawatnya sebelum itu keadaannya masih teruk dengan badannya penuh wayar," katanya.

Bagaimanapun Syafiq yang ditemui di lokasi penggambaran filem 'Hero' yang diadakan di Balai Bomba Pusat Jalan Hang Tuah, itu berharap bapanya agar lekas sembuh seperti sedia kala.

"Ketika saya melawat ayah sedar, cuma nampak sangat tidak bermaya dan matanya hanya terbuka melihat kehadiran saya.

"Tetapi dengan keadaannya itu dia tidak dapat berkata-kata ketika itu. Apa-apa pun saya harap dia lekas sembuh seperti sedia kala," ujarnya.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LALUI PELBAGAI UJIAN - BOY IMAN BAIKI DIRI SERTAI JEMAAH DAKWAH

Pelakon Boy Iman atau nama sebenarnya Noruliman A Rahman, 42, yang dilanda dengan pelbagai dugaan itu memberitahu pada mulanya dia memasang azam dan niat untuk menyertai jemaah dakwah namun belum berkesempatan.

Kata Boy Iman, baru kali ini dia berpeluang menyertainya. Ini kerana menurut Boy Iman, antara dugaan dilaluinya ialah kereta rosak, telefon jatuh dan pecah, namun dia tetap bertekad untuk pergi juga.

"Tahun 2018 semasa saya dilanda musibah, jemaah tabligh diketuai Maulana Helmi dan DR Sam ada datang pejabat saya mengajak saya menyertai jemaah dakwah. Ketika itu Maulana Helmi baru mula nak bina empayar bergerak secara aktif. Dia ajak ke Yala tapi saya tak pergi atas sebab tertentu," katanya.

"Syukur... baru sekarang saya berpeluang melakukannya apabila 'keluar' tiga hari pada 8 hingga 10 April lalu di madrasah milik Maulana Helmi di Jerantut, Pahang. Ia bukan asing buat artis hijrah dan antara yang turut serta ketika itu ialah DR Sam, Zack Kool, Aris Ariwatan dan YouTuber terkenal Zukee.

"Sebenarnya nak pergi sana pun kena ada hidayah dan seruan. Saya akui tiga hari program sangat menggembirakan. Jemaah tabligh dididik untuk tidak menghukum atau pandang status seseorang itu sama ada baik atau buruk.

"Menerusi sesi penerangan atau Bayan Hidayat kita diajar semua yang hadir jangan fikir soal status dan jangan bersangka buruk dengan orang. Semua tetamu perlu dimuliakan. Saya belajar semua perkara mengenai keindahan Islam. Perbaiki kelemahan diri dari segi solat dan sebagainya," tuturnya yang dipetik sebagai kepada Harian Metro.

Klik untuk gambar besar

Boy Iman berkata, dia dapat merasai sendiri keajaiban yang berlaku sebaik program selesai apabila pemuda yang tidak dikenali sanggup membelanjanya ketika berbuka puasa di sebuah restoran.

"Inilah nikmat yang saya dapat. Masa di sana, saya dapati ramai orang berjaya dan kaya datang. Mereka sumbang wang untuk program berbuka dan lain-lain. Jadi selepas ini, saya sebagai pemilik Pertubuhan Kebajikan Dan Sosial Iman (Periman) nak ajak orang, menyumbang untuk bantu kerja-kerja dakwah.

"Selepas ini saya dapat sertai sebulan sekali pun okey. Saya sukakan sifat-sifat Maulana Helmi yang sangat terpuji. Dia bergaul dengan semua orang tanpa kira status," katanya yang akan ke Pulau Perhentian pula selepas Aidilfitri.

Bercerita perkembangan terbarunya dalam industri, dia gembira kerana baru sahaja memperolehi lesen pengarah dari Persatuan Sutradara Malaysia (FDAM).

"Saya sekarang sedang shooting beberapa video viral untuk syarikat. Selain itu, saya juga tengah tunggu untuk berlakon filem 'Kak Yong' sambungan filem 'Bini-Bini Ku Gangster'.

"Saya juga baru selesai berlakon drama 'Rehal' untuk TV AlHijrah, manakala drama episod 'Laluna' sedang ditayangkan di TV2 jam 8 malam setiap Jumaat dan Sabtu," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALAU JODOH ALHAMDULILLAH... TAPI KALAU TAK, HARAP MOVE ON" - BELLA ASTILLAH

"Buat masa sekarang saya rasa masih terlalu singkat dan belum fikir sola jodoh. Saya hanya nak fokus pada dua benda iaitu keluarga dan cari rezeki. Insya-Allah, saya akan bawa mama dan ayah tunai Umrah pada November nanti. Hati saya betul-betul tertutup rapat untuk mana-mana lelaki buat masa ini. Nak kata serik itu tidak sebab setiap pasangan yang berumah tangga pasti akan merasai ujian yang begini.

"Saya anggap ia takdir saya. Mungkin saya kena muhasabah diri dan perbaiki kekurangan yang saya tak nampak selama ini. Kalau jodoh saya bersama Aliff, Alhamdulillah tapi kalau tidak pun saya harap masing-masing boleh move on dan bahagia kerana saya tak mahu bermusuh," demikian kata bekas isteri kepada penyanyi dan pelakon Aliff Aziz iaitu Bella Astillah.

Bella yang merupakan ibu tunggal kepada seorang cahaya mata lelaki, Mohamad Ayden Adrean itu memberitahu buat masa ini pintu hatinya tertutup buat mana-mana lelaki kerana fokus utamanya kini lebih kepada keluarga dan kerjaya. Biarpun bekas suaminya sering meninggalkan komen ketika dia mengadakan sesi Live di Instagram, Bella berkata dia tidak berasa rimas mahupun terganggu.

"Saya tak rasa rimas bila Aliff sering kali tengok dan komen bila saya buat Live Instagram. Kalau dia masuk dan tinggalkan komen, Bella tak boleh 'ignored' dia. Aliff pernah beritahu saya dia dalam kemurungan dan kalau kita kecam dia ketika dia depress mungkin dia akan jadi lebih teruk. Kita kena menyokongnya biar apa pun kesalahan atau kejahatan yang mungkin dia pernah buat dulu," tuturnya.

Klik untuk gambar besar

Dalam pada itu, Bella atau nama sebenarnya Dayang Ara Nabellah Awang Astillah, 25, memberitahu hubungannya dengan Aliff baik-baik sahaja demi anak mereka. Kata Bella lagi, jika anaknya bertanyakan tentang Aliff, dia akan segera menghubungi bekas suaminya itu.

"Kami masih lagi saling mengikuti Instagram satu sama lain dan berhubung baik demi anak kami. Kalau Ayden tanya mana ayah dia, Bella akan cepat-cepat buat panggilan video dengan Aliff. Kalau Ayden nampak gambar Aliff, dia akan memanggil 'daddy daddy'.

"Bella memang tak cerita lagi pada Ayden tentang hubungan kami sebab dia masih kecil. Tunggu dia besar sedikit nanti baharu saya akan jelaskan situasi kami kepadanya," ujarnya yang disahkan bercerai talak satu dengan Aliff pada 16 Mei lalu setelah hampir tiga tahun berumah tangga.

www.myartis.com / Sumber & foto: Rotikaya, mStar, Harian Metro & Instagram Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"5 KALI HARI JUM'AT YANG TIDAK BERULANG KECUALI SETIAP 20 TAHUN SEKALI" - FIZO

Pelakon dan usahawan, Fizo Omar menerusi laman Instagram telah memuatnaik satu perkongsian berhubung keistimewaan sambutan Ramadhan pada tahun ini. Kata Fizo, Ramadhan tahun ini bukan sahaja kerana dilaksanakan sewaktu Perintah Kawalan Pergerakan (PKP), malah terdapat lima hari Jumaat sepanjang sebulan umat Islam berpuasa.

Namun disebalik semua itu, jelasnya apa yang penting, ibadah puasa dapat dijalani dengan penuh fokus dan ketepikan duniawi buat seketika: "Kenapa tahun ini istimewa? 1 Ramadhan : Hari Jum'at, 8 Ramadhan : Hari Jum'at, 15 Ramadhan : Hari Jum'at, 22 Ramadhan : Hari Jum'at, 29 Ramadhan : Hari Jum'at. Ternyata Ramadan tahun ini akan kita tempuh dengan 5 kali hari Jum'at yang tidak terulang kecuali setiap 20 tahun sekali.

"RAMADAHAN VERSI PKP YG SANGAT ISTIMEWA UTK KITA SEMUA. Semoga Ramadhan kali ini adalah Ramadhan yg terbaik utk kita semua.hikmah disebalik PKP ini, kita semua dot fokus sepenuhnya kpd ibadah kita dan tinggalkan duniawi sekejap yg kita kejarkan selama ini.

Klik untuk gambar besar

"Sebelum melafaz dan melangkah ke bulan yg mulia ini, saya dgn rendah diri memohon maaf kpd semua followers, fans, friends and family diatas segala salah laku saya secara online dan offline. maaf kan sya yea semua.semoga ruang ramadhan yg mulia ini adalah ruang yg terbaik utk saya memperbaiki segala kekurangan diri saya.

"Jangan lupa memohon maaf terutamanya kpd kedua ibubapa sebelum kita sama meraih keuntungan pahala ramadhan ini. Kalau ada masa, sebaik2nya buatlah solat sunat taubat malam ini sebelum kita sama2 berniat utk menunaikan rezeki ramadhan ini. Selamat berpuasa kpd semua," kongsinya.

www.myartis.com / Sumber & foto: Media Hiburan & Instagram Fizo Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA MAKIN SAKIT BERAT - EBIT LEW MOHON DOA: "AYAH CAKAP SEMPURNAKAN KERJA DI SANA KERANA ALLAH"

Semua sedia maklum mengenai pendakwah bebas, Ustaz Ebit Lew yang berlepas ke Mesir pada 25 Mei lalu untuk menjayakan misi bantuan kemanusiaan di Gaza dengan menyampaikan sumbangan kepada rakyat Palestin yang terjejas akibat serangan Israel.

Difahamkan, Ebit Lew masih lagi belum pulang ke tanah air. Menerusi muat naik terbaru di laman Instagram, Ebit Lew telag berkongsi perkembangan terkini mengenai keadaan kesihatan bapanya.

Melihat entri tersebut, Ebit Lew memaklumkan kondisi bapanya kini berada pada tahap kurang memuaskan dan dijaga oleh abangnya. Dalam masa sama, Ebit memohon doa ramai mendoakan kesejahteraan bapanya.

"Pohon doakan ye. Sakit ayah semakin berat. Sekarang di hospital di jaga oleh abang saya. Pohon doakan Allah hilangkan rasa sakitnya dan beri cepat sembuh. Ya Allah sembuhkanlah ayahku.

Klik untuk gambar besar

"Bila call ayah masa sedar, ayah cakap sempurnakan kerja disana kerana Allah. Hidup ini satu perjuangan. Kadang dah tak sedar sangat. Ya Allah.. InsyaAllah akan balik dalam masa terdekat. Doakan yer semuanya," tulis Ebit Lew.

Timbalan Menteri Luar, Datuk Kamaruddin Jaffar berkata pendakwah berkenaan ke Mesir untuk misi tersebut bermula 25 Mei hingga 30 Mei 2021.

Bagaimanapun, tidak pasti sama ada Ebit Lew masih berada di Mesir ataupun sudah memasuki Gaza. Apapun, sama-sama kita doakan yang terbaik buat Ebit Lew.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MICHELLE MELODI KINI SAH ISTERI DEQWAN

Dengan sekali lafaz, Dalili Michelle Wee Abdullah, wartawan Melodi TV3 sah menjadi isteri Deqwan Remaja, atau nama sebenarnya Tengku Naharuddin sebentar tadi. Pernikahan mereka berlangsung di Duchess Place, Jalan Ampang, Kuala Lumpur dan disiarkan secara langsung oleh Melodi.

Sebelum bernikah, Dalili yang berasal dari Sarawak telah memeluk Islam pada 27 Julai lalu di pejabat Jabatan Agama Islam Wilayah Persekutuan sesudah mendapat hidayah. Selain diajar oleh mentuanya, Deqwan turut membelikan Dalili beberapa buku agama sebagai panduan mempelajari agama Islam.

Klik untuk imej besar...

Dalili menerima wang hantaran RM8888.88, mas kahwin RM300 dan hantaran lima dulang berbalas tujuh.

Gambar petikan Melodi

Nasi Goreng Cina - Deqwan (Remaja TV9) & Dalili Michelle (Melodi)


CINTA NABILA & NAS-T: SAYA HANYA TAHU DI AKHBAR - AMY SEARCH

Nabila Huda masih belum memberitahu bapanya vokalis kumpulan Search iaitu Amy mengenai percintaannya dengan Nas-T. Demikian pengakuan Amy, 55, sendiri mengenai kemelut cinta yang sedang hangat melanda anaknya itu.

"Saya tidak kisah dengan pilihan Nabila dan berharap mereka berdua dapat mengenali hati budi masing-masing terlebih dahulu.

"Bagaimanapun, dia belum memberitahu saya apa-apa mengenainya cuma saya ada terbaca di akhbar. Nabila sudah besar dan mampu buat keputusan sendiri jadi pada saya tiada masalah dengan siapa dia ingin bercinta," ujar Amy ketika ditemui semalam.

Terdahulu, Amy turut memberitahu yang beliau tidak mengenali Nas-T sebagai seorang selebriti. Perkara itu katanya hanya diketahui selepas berita percintaan Nabila tersiar di akhbar.

"Nabila belum menyampaikan hasrat untuk membawa Nas-T menemui saya. Masih awal. Biarlah mereka kenal hati budi masing-masing terlebih dahulu," katanya ringkas.

AKSI NABILA & NAS-T - Klik untuk imej besar...


BILA GAMBIT SAIFULLAH MAIN POKER

Mungkin sekadar suka-suka atau sekadar mahu memasuki pertandingan yang diadakan, Gambit Saifullah tampil dengan isu terkini 'bermain poker' pula.

Untuk info, Gambit telah ke Sydney, Australia baru-baru ini atas tujuan melancong atau mungkin pergi bersama krew produksi membuat penggambaran. Namun yang mengejutkan ialah, apabila beliau mengakui melibatkan diri dalam satu pertandingan poker di sana.

Klik untuk imej besar...

Malah Gambit turut menulis dalam laman Twitter meminta pengikutnya mengharapkan kemenangannya dalam pertandingan poker tersebut.

“Wish me luck for my poker tournament people”, ujarnya dalam laman tersebut.

Bagaimanapun, bila ditanya oleh seorang pengikut Twitternya apakah dia memang serius bermain poker di sana, Gambit menjawab dengan nada berseloroh "Of course, i'm a pro".

Dalam hal ini, kami tidak mahu bersangka buruk dengan Gambit, mungkin dia bermain poker hanya sekadar mahu menguji kemampuannya... seumpama bermain 'game' komputer. Rasanya, jika ia tidak melibatkan wang ringgit, Gambit boleh bermain selagi dia tidak berniat untuk berjudi. Allahualam..!


DIKRITIK MUAT NAIK FOTO 'FREEHAIR' - INI BALAS ISTERI CAPRICE

Penyanyi rap Caprice baru-baru ini menerusi laman Instagram miliknya telah meluahkan rasa gembira dengan penampilan terbaru isterinya, Farra Inalis yang kini tampil berhijab dan lebih menutup aurat.

Farra mendapat pujian ramai selepas dia tampil mengenakan hijab. Ramai yang suka melihat perubahan itu apatah lagi Farra sebelum ini sering mendapat perhatian dan kritikan di TikTok kerana video tariannya.

Caprice atau mesra dipanggil Cap oleh pengikutnya di media sosial juga turut dipuji kerana dikatakan berjaya mendidik isterinya untuk menutup aurat.

Klik untuk gambar besar

Namun, baru sahaja memuat naik gambar berhijab Julai lalu, ibu kepada seorang cahaya mata itu membuatkan ramai terkejut apabila foto terbarunya di Instagram menunjukkannya tidak bertudung semula.

Tidak pasti jika ia merupakan gambar lama namun foto-foto tersebut mengundang komen kurang enak daripada segelintir netizen. Beberapa pengguna Instagram dilihat mengkritik Farra kerana baru sahaja dipuji sudah bertudung namun kini kembali mendedahkan auratnya.

Farra bagaimanapun membalas komen tersebut dan menemplak salah seorang netizen yang memberikan komen pada gambarnya. Dia meminta lelaki tersebut bertenang dan tidak membesarkan isu terbabit selain memerli untuk membeli kopi ais bagi menyejukkan hati individu yang panas melihat gambarnya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH DALAM PROSES PEMULIHAN - REZEKI ZAMANI SEMAKIN MURAH, DILIHAT SANGAT BERTENAGA BUAT PERSEMBAHAN

Walaupun masih dalam proses pemulihan selepas selamat menjalani pembedahan membetulkan tulang belakang yang melengkung akibat penyakit skoliosis di sebuah pusat perubatan swata di Cheras pada 7 November lalu, rezeki penyanyi Zamani Slam, 52, dilihat semakin murah.

Semalam, Zamani hadir pada majlis pelancaran lagu tema filem Coast Guard, Yes Sir nyanyiannya bersama bakat baharu dikenali, Ariff Peter di Stesen Udara Agensi Penguatkuasaan Maritim Malaysia (APMM) di sini.

Dalam persembahan tersebut, Zamani dilihat sangat bertenaga, dan paling utama nampak jelas dirinya sudah boleh berdiri dan berjalan tegak ketika membuat persembahan nyanyian. Begitu juga, kawalan vokal Zamani juga masih dalam keadaan baik.

Klik untuk gambar besar

Malah, persembahan Zamani ketika menyanyikan lagu 'Yes Sir' itu tidak menghampakan dan tetamu yang hadir pada acara berkenaan juga memberi tepukan gemuruh kepadanya sebaik persembahan selesai.

Bagaimanapun, usaha media yang hadir untuk menemubual Zamani tidak kesampaian apabila dimaklumkan oleh rakan duetnya, Ariff Peter bahawa penyanyi lagu 'Gerimis Mengundang' itu harus pulang awal.

"Saya mohon maaf kepada semua rakan media kerana abang Zamani terpaksa pulang awal atas sebab masalah kesihatan yang dihadapi," katanya ketika sidang media berlangsung.

Terdahulu, Zamani atau nama penuhnya Zamani Ibrahim ketika ditemubual media sebelum ini memaklumkan keadaan kesihatannya semakin baik dan sihat walaupun masih belum pulih sepenuhnya.

"Banyak juga yang terbatas. Sakit pula 'on and off' datang. Malah, ada kalanya kaki saya bengkak, namun digagahkan juga untuk buat persembahan," jelasnya ketika ditemui media pada konsert sempena sambutan Tahun Baru 2023, baru-baru ini.

Bagaimanapun,Zamani memaklumkan,dia perlu berjaga-jaga dari melakukan aktiviti seperti menunduk, membongkok dan kerja berat yang lain. Namun, Zamani turut memaklumkan dia sentiasa merujuk dan mendapatkan nasihat daripada doktor.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSUARA ISU TUKAR JANTINA - KAKAK ALIFF SYUKRI PULA DITEGUR

Baru-baru ini, kakak kepada jutawan kosmetik Datuk Seri Aliff Syukri iaitu Noor Hayati Kamarzaman telah meluahkan pendapat mengenai isu tukar jantina dan mempermainkan agama yang kini sedang menjadi perhatian ketika ini.

Memetik perkongsian berkenaan, beliau yang mengakui cukup sukar untuk meluahkan perkara tersebut itu hanya sekadar meluahkan pendapat mengenai isu itu sebagai langkah mengelakkan fenomena itu berleluasa.

"Berat rasa nak menaip. Nanti ada yang cakap acah-acah baik. Tapi, kita sebagai netizen kena berhenti berkongsi dan mempopularkan mereka yang terang-terangan memainkan agama dan tukar jantina ini.

"Kita lebih menggalakkan untuk mereka bersaing siapa punya isu yang lebih viral," tulisnya dalam laman Instagram miliknya.

Klik untuk gambar besar

Pendapat peribadi yang dikongsi oleh Hayati yang juga merupakan Pengarah Eksekutif Sendayu Tinggi itu ternyata dipersetujui para pengikutnya di laman berkenaan.

Bagaimanapun, niat Hayati yang ingin berkongsi pendapat itu turut membuat dirinya pula menerima teguran dari netizen

Rata-rata antara mereka dengan perasaan rendah diri dilihat meminta agar wanita berusia 34 tahun itu 'menegur' adiknya, Aliff mengenai teknik pemasaran yang digunakan dalam melariskan produk.

Susulan perkara itu, Hayati dilihat tidak hanya berdiam diri sebaliknya bertindak membalas komen-komen sindiran berkenaan dengan tenang dan tidak mudah melatah.

Bukan itu sahaja, malah beliau turut memberitahu luahan itu bukan berniat untuk menghukum sebaliknya hanya menggalakkan agar orang ramai tidak menyokong mahupun menganggungkan fenomena berkenaan.

"Keluar sama perut belum tentu sama sikap. Mudah-mudahan kita semua dipandu ke arah yang betul dan baik. Insha-Allah," balasnya.

Tidak dapat dinafikan, beberapa tahun kebelakangan ini memang ramai sungguh usahawan yang berjaya mencipta nama.

Namun kebangkitan usahawan yang bertukar jantina seringkali mendapat lebih perhatian terutamanya di laman sosial.

Isu transgender sememangnya sesuatu yang seringkali menjadi berita hangat untuk diketengahkan di kalangan warga laman sosial.

Kejayaan golongan ini juga dalam masa yang sama turut mendorong anak muda lain menjadikan mereka idola. Jadi, apa pula pandangan anda.

www.myartis.com / Sumber: mynewshub

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISTERI SELAMAT BERSALIN - TMJ SAMBUT ANAKANDA PERTAMA

Tahniah kami ucapkan buat Tengku Mahkota Johor (TMJ), Tunku Ismail Sultan Ibrahim dan isterinya, Che Puan Khaleeda Bustamam yang menyambut kelahiran anakanda pertama mereka pagi semalam.

Isteri TMJ Tunku Ismail selamat melahirkan seorang puteri di Wad Diraja, Hospital Sultanah Aminah (HSA) Johor Bahru.

Yang Dipertua Jumaah Majlis Diraja Johor, Datuk Abdul Rahim Ramli mengumumkan berita gembira itu dalam satu kenyataan, pagi semalam.

"Jumaah Majlis Diraja Johor merafak syukur ke hadrat Allah dan mengucapkan setinggi-tinggi tahniah kepada Duli Yang Amat Mulia Tunku Mahkota Johor dan Yang Mulia Che Puan Khaleeda Bustamam atas keputeraan anakanda pertama baginda berdua," ujarnya dipetik sebagai berkata.

Menurut Abdul Rahim, Che Puan Khaleeda dan puteri Tunku Ismail berada dalam keadaan sihat walafiat.

Untuk makluman anda, TMJ Tunku Ismail diijabkabulkan dengan Che Puan Khaleeda pada 24 Oktober 2014 di Istana Bukit Serene, Johor.

--- IKLAN ---

Sumber: Utusan Malaysia

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DITUDUH TINGGALKAN BAD KETIKA SAKIT - ASHIRA TAK KISAH, LEBIH SUKA KUNCI MULUT

Penyanyi Ashira Aziz, 37, sebelum ini mengambil keputusan mengunci mulut dan meminta wartawan memberikan ruang untuk bertenang, selepas mengumumkan perceraiannya dengan Bad menerusi hantaran video dalam Instagram pada Jun lalu.

Namun, Ashira akhirnya membuka mulut selepas sebulan perceraiannya dengan anggota kumpulan Indigo itu. Ashira berkata, dia tidak perlu menjelaskan apa yang berlaku terhadap rumah tangga bersama Bad selepas lebih setahun mendirikan rumah tangga.

Dalam pada itu, Ashira tidak kisah dituduh meninggalkan bekas suami disebabkan masalah kesihatan dihadapi. Malah, dia berterima kasih kepada Bad kerana menjelaskan tuduhan netizen yang mendakwanya enggan menjaga bekas suami itu ketika sakit, baru-baru ini.

"Saya berterima kasih kepada Bad menjelaskan segala-galanya. Saya tidak minta Bad berbuat demikian, ini kerana tidak perlu menjelaskan kepada netizen terhadap apa yang berlaku dalam rumah tangga.

Klik untuk gambar besar

"Jika ada yang mahu menuduh saya buat keputusan berpisah kerana enggan menjaga suami sakit, terpulanglah. Saya lebih suka mengunci mulut kerana tidak mahu membuka ruang untuk netizen terus mengata. Ini kerana kita tidak mampu menutup mulut orang," ujarnya.

Biarpun sudah berpisah, kata Ashira, hubungannya dengan Bad masih baik sebagai kawan. Malah, katanya, Bad terlebih dahulu menghubunginya untuk memaklumkan kenyataan akan dibuat bagi menjelaskan tuduhan netizen.

"Saya membaca kenyataan Bad. Malah, sebelum ini, Bad ada memaklumkan kepada saya selepas temubual bersama media. Sebenarnya jika Bad tidak menjelaskan kepada media pun tidak mengapa.

"Saya tak kisah pun jika orang hendak menyalahkan saya sejak awal lagi. Saya memang tidak mahu membesar-besarkan isu perceraian ini," kata Ashira yang lebih suka mengunci mulut kerana tidak mahu membuka ruang untuk netizen terus mengata mengenai punca perpisahan dengan Bad.

Sementara itu, berkongsi perkembangan kerjaya, Ashira berkata, dia kini banyak memenuhi undangan acara gig dan menyanyi di restoran atau majlis hari jadi. Katanya, setakat ini, dia belum mempunyai rezeki dalam bidang nyanyian dalam arus perdana, sebaliknya lebih banyak bergerak secara 'underground'.

"Setakat ini, bukanlah setiap hari saya menyanyi, sebaliknya dua atau tiga hari saya menyanyi. Buat masa ini, belum ada lagi rezeki menghasilkan single dan sebagainya.

"Apapun, saya tetap bersyukur masih mampu menyediakan makanan untuk anak dan ada bumbung untuk berteduh. Walaupun tidak berjaya dalam arus perdana, Allah memberikan rezeki pelbagai cara," tuturnya.

Ditanya adakah serik mahu berkahwin lagi selepas dua kali melalui episod kegagalan rumah tangga, Ashira berkata, buat masa ini, dia enggan memikirkannya dan selesa dengan kehidupan sekarang.

Terdahulu, Ashira dan Bad berkenalan menerusi program realiti, Gegar Vaganza musim ketujuh (GV7). Kemudiannya membuat keputusan mendirikan rumah tangga pada 11 Mac lalu. Bagaimanapun, mereka tidak dikurniakan cahaya mata melalui perkahwinan yang hanya mampu bertahan selama setahun itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIDAK PERNAH BERHENTI CARI CINTA SEJATI - SHILA AMZAH PILIH UNTUK BERHATI-HATI

Semua sedia maklum mengenai penyanyi Shila Amzah dimana dia pernah berdepan kegagalan rumah tangga sebelum ini. Meskipun begitu, Shila berkata dia tidak akan pernah berhenti mencari cinta sejati, namun memilih untuk berhati-hati seandainya ditakdirkan kembali menemui jodoh suatu hari nanti.

"Jika ditanya pada mana-mana manusia sekalipun berkenaan dengan perkahwinan, perhubungan, untuk memiliki anak sekalipun, kita tidak akan pernah bersedia. Sebab benda-benda itu sukar untuk dijangka.

"Contohnya, kamu bersedia untuk bertemu dengan orang A, namun yang datang kepada kamu orang B. Jadi bagaimana? Bagi saya, tertakluk pada prinsip dalam hidup iaitu bukan semua orang sama.

"Begitupun, kalau jodoh datang pada saat dan ketika itu, saya terima dengan hati dan tangan yang terbuka. Tapi dalam masa sama, saya akan lebih berhati-hati," katanya.

Dalam pada itu, penyanyi itu berkata dia gemar melalui fasa percintaan yang sememangnya indah namun sudah tentu akan ada dugaan dan halangan.

Klik untuk gambar besar

"Sebab saya suka dilamun cinta! Berada dalam alam percintaan memberikan rasa yang sangat indah. Tapi sudah tentu ia datang dengan halangan juga kan. Saya ada banyak cinta untuk dikongsikan dan ia membuatkan fikiran kita hidup," ujarnya.

Bagaimanapun, Shila berkata buat masa ini dia tiada perancangan untuk fasa solo sebagai ibu tunggal dan sedang menikmati kehidupan 'single'.

"Saya tengah nak enjoy sort of my single life. Selagi saya belum berkahwin saya anggap saya single," tuturnya.

Untuk mkakluman, Shila mendirikan rumah tangga dengan Haris Idraki Elias pada April 2018 namun disahkan bercerai pada 8 Februari tahun ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERJAYA RAYU KELUAR PKRC - MARIA TUNKU SABRI JANJI SAMBUNG BAKI KUARANTIN DI RUMAH

"Saya nak beritahu kepada semua yang saya dah balik rumah. Alhamdulillah berkat doa saudara, sahabat dan anda semua. Saya merayu kepada doktor nak balik juga sebab saya kata saya boleh jaga diri sendiri apabila pulang ke rumah.

"Doktor pun pesan supaya saya terus jaga diri," itulah kata pengacara terkenal Maria Tunku Sabri yang akhirnya dibenarkan pulang ke rumah selepas sembilan hari ditempatkan di Pusat Kuarantin dan Rawatan Covid-19 (PKRC) di Taman Ekspo Pertanian Malaysia Serdang (Maeps).

Maria, 51, berkata dia keluar daripada Maeps pada Khamis selepas merayu kepada doktor yang merawat supaya membenarkannya pulang menghabiskan tempoh kuarantin di rumah.

Maria ditempatkan di Maeps sejak 19 Oktober lalu selepas dijangkiti varian Delta Covid-19. Menurut Maria dia memilih untuk menjalani kuarantin di sana bagi melihat sendiri keadaan di PKRC itu.

Klik untuk gambar besar

"Saya sendiri yang pilih nak kuarantin kat Maeps, bukan sebab tak mampu nak duduk hospital swasta kat luar. Bagi saya biar la saya ada pengalaman duduk di Maeps macam orang lain rasa.

"Suami saya tanya taknak ke pindah private hospital. Sebenarnya apabila dah kena Covid-19 ni saya terus muhasabah diri, saya yakin ada sebab Allah bagi ujian pada saya," jelasnya.

Dalam pada itu, Maria juga menasihatkan orang ramai untuk terus mematuhi SOP dan sentiasa memakai pelitup muka: "Saya dijangkiti Covid-19 varian delta. Kalau keluar jangan ambil mudah, jangan lupa pakai pelitup muka.

"Kita tak tahu orang sekeliling kita ni telus atau tidak dengan kita. Ada yang positif stage 1 tapi still nak keluar juga. Itu yg buat kita dapat Covid, jangan mudah percaya dengan orang sekeliling kita, itu pengalaman saya la," pesannya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA BELUM CERAI LAGI" - JAWAB SHARNAAZ BILA DISURUH 'GETBACK' DENGAN SHILA AMZAH

"Doa itu bagus. Tapi rasanya tidak sesuai buat masa sekarang untuk mendoakan yang agak mendesak. Sebab Shila masih memegang status isteri. Shila belum cerai lagi. Jadi, kena hormati keluarga Shila dan dia juga. Dulu pun kami pernah bertelagah tapi benda dah lama. Masing-masing dah tua pun.

"Strong is only option. I'm build with tank dan saya yakin Shila is built like a tank too. Dia kuat, InsyaAllah dia akan okay. Jangan pedulikan orang luar. Apa yang penting sekarang adalah anak. Yang lain boleh usaha sendiri dengan tulang empat kerat," itulah kata pelakon Sharnaaz Ahmad.

Baru-baru ini, Sharnaaz ada memberikan kata-kata semangat buat penyanyi dan pelakon Shila Amzah yang kini sedang dalam proses penceraian. Menerusi perkongsian Shila di laman Instagram, dia mendedahkan telah pun memfailkan penceraian dan sudah dua bulan tidak sebumbung dengan suami, Haris Idraki.

Klik untuk gambar besar

Gara-gara komen diberikan Sharnaaz itu, peminat dikatakan teruja dan mendoakan agar dia dan Shila kembali bersama. Bagaimanapun, menurut pelakon filem Jebat itu doa sebegitu tidak sesuai untuk situasi kerana Shila masih bergelar isteri orang.

Sharnaaz turut meminta semua pihak agar memberi ruang kepada Shila mengharungi dugaan ini. Katanya lagi, dia percaya Shila seorang wanita yang kuat dan perlu mengutamakan anak.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUNNING MAN: LEPAS GARY - JI HYO & JONG KOOK PULA UCAP BYE-BYE

Peminat Running Man belum reda lagi dengan kesedihan apabila Kang Gary mengambil keputusan menarik diri daripada terlibat dengan program variasi tersebut, terkini Song Ji Hyo dan Kim Jong Kook pula mengikut jejak.

Nampaknya mereka akan terus kehilangan ahli asal menjelang Januari 2017 apabila SpartAce (Song Ji Hyo & Kim Jong Kook) mengesahkan yang mereka bakal meninggalkan program tersebut.

Pihak agensi Ji Hyo mengatakan keputusan ini sudah lama dibincangkan atas alasan kesibukan jadual pelakon itu.

Tarikh sebenar rakaman terakhir Ji Hyo bersama Running Man masih belum diketahui namun khabarnya Jong Kook akan menjalani penggambaran terakhir bersama program ini pada minggu hadapan.

Ahli asal Running Man yang tinggal kini adalah Yoo Jae Suk, Ji Suk Jin, Haha dan Lee Kwang Soo. Kemungkinan besar pada tahun hadapan, Running Man akan muncul dengan beberapa wajah baru.

--- IKLAN ---

Menurut mereka yang terlibat dalam industri, Running Man khabarnya akan menerima suntikan baru dari segi konsep seawal Januari 2017 dan bakal menampilkan seteru kuat Yoo Jae Suk iaitu Kang Ho Dong sebagai ahli baru.

Nampaknya selepas 6 tahun bersama-sama, ahli kumpulan Running Man kini telah mula membawa haluan masing-masing. Tidak semua benda akan kekal abadi buat selamanya, lebih-lebih lagi program hiburan seperti Running Man.

Pasti ramai yang bersedih dengan berita ini. Namun itulah kehidupan. Good luck and all the best untuk Song Ji Hyo dan Kim Jong Kook. Terima kasih kerana menghiburkan kami selama ini.

Sumber: Soompi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AL-FATIHAH - IBU CHEF ZAM KEMBALI KE RAHMATULLAH

Selebriti masakan dan pemakanan terkenal Chef Zam menerusi laman Instagram miliknya memaklumkan berita sedih dimana ibunya, Chik binti Minah telah meninggal dunia lewat malam tadi di Pusat Perubatan Universiti Malaya (PPUM), Kota Damansara.

"Saya dengan rendah hati ingin mengkhabarkan bahawa Ma saya Allahyarhamah Chik binti Minah telah dijemput Illahi lewat malam tadi. Saya mohon agar anda semua bermurah hati sedekahkan surah Al-Fatihah buat arwah Ma Saya.

"Doakan agar Allah SWT mengampuni segala dosa-dosanya, menjauhkannya dari seksa kubur & merempat kan rohnya bersama para Syuhada. Amiiiin YRA.

"Jenazah sekarang berada di Surau As Salam Seksyen 4 Kota Damansara. Inshallah jenazah Ma Saya akan dimandikan pada jam 8am, disolatkan di sini & disimpan di Tanah Perkuburan Islam Seksyen 9, Kota Damansara, tulis Chef Zam.

Klik untuk gambar besar

Menurut Chef Zam atau nama sebenarnya Zamzani Abdul Wahab, 50, arwah dimasukkan ke hospital berkenaan akibat masalah cirit birit dan pada mulanya disyaki pneumonia.

Allahyarham Chik Minah yang menghidap Pneumonia sudah beberapa hari dirawat di hospital dan sentiasa ditemani oleh Chef Zam dan anak saudaranya.

Difahamkan, jenazah ibu Chef Zam akan dikebumikan di Tanah Perkuburan Islam, Seksyen 9, Kota Damansara, pada hari ini. Salam takziah daripada kami buat Chef Zam sekeluarga.

www.myartis.com / Sumber & foto: Harian Metro, Astro Gempak & Instagram Chef Zam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI TERUK DIKECAM, HAFIZ HAMIDUN NAFI SEDAR ISTERINYA SEKSI

"Saya tak mengikuti Joy di Instagram, jadi saya tak tahu tentang foto tersebut.

"Malah, rasanya isteri dah sekat akaun saya di Instagram dan sebab itu saya tidak boleh lihat foto-foto yang dikongsinya," demikian alasan Hafiz Hamidun mengenai gambar seksi isterinya yang menjadi bahan kutukan di internet.

"Jadi, buat masa sekarang ini tak ada apa yang boleh saya komen," tambahnya dipetik sebagai berkata kepada media.

Untuk info, isu tersebut menjadi hangat apabila isterinya Joyrevfa atau Joy memuat naik foto di Instagram dengan berpakaian tidak sesuai dengan imej sebagai wanita bertudung meskipun ia merupakan salah satu foto untuk promosi produknya, Merve.

Gara-gara itu, Joy telah dikecam teruk oleh netizen kerana berpendapat pakaian itu seksi kerana ia seolah-olah menampakkan bahagian dada walaupun dia memakai anak baju dengan kain warna kulit.

Terdahulu, Hafiz mengakui yang dia sebenarnya turut disekat untuk menjadi pengikut di Instagram milik isterinya sendiri.

Oleh yang demikian, Hafiz menafikan yang dia dapat melihat foto-foto yang dikongsi oleh isterinya itu di Instagram.

Hafiz dan Joy atau nama sebenarnya Siti Arifah Amin, 30, yang merupakan janda anak satu berkahwin pada 1 Mei lalu di Shah Alam, Selangor.

Sumber: Mstar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


ULANG TAHUN PERKAHWINAN KE-8 JOVIAN & NINA

"Eight years ago, I made a promise to her in front of our families that I will take good care of @ninaismailsabri and made her my wife on that day.

"Marriage is truly is a rollercoaster ride, there's excitement, screams and laughters. There's surely ups and downs and sometimes upside down!

"Alhamdulillah, I thank Allah for the beautiful family that we have now and blessings to our marriage over the past 8 years.

"Happy Anniversary my loving annoying sisTV @ninaismailsabri, thank you for keeping up with my mad behaviour and hecticness.

Klik untuk gambar besar

"Glad that we both have grown to be a better person for each other, (in size too), and may Allah protect our family til Jannah. Ameen," tulis pereka fesyen terkenal, Jovian Mandagie sempena ulang tahun perkahwinan bersama Nina Sabrina Ismail Sabri yang ke-8 hari ini.

Untuk makluman, pasangan ini selamat mendirikan rumah tangga pada 11 Disember 2013 dan dikurniakan seorang anak perempuan bernama Jeanelle Nika Mandagie yang dilahirkan pada 1 November 2017.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DAH LAMA CRUSH..." - PENYANYI HARITH ZAZMAN SELAMAT BERTUNANG DENGAN MODEL MV 'CUTE'

"Alhamdulillah saya dah selamat bertunang dan majlis berjalan lancar. Kami bagaimanapun belum berbincang lagi bila tarikh bakal disatukan tapi kemungkinan besar akan diadakan pada tahun ini juga.

"Orang kata buat perkara baik lebih cepat lagi bagus... Bila dah ready semua, kami akan terus langsungkan. InsyaAllah doakan yang baik-baik," demikianlah kata penyanyi yang popular dengan lagu 'Cute (Stop Lah Being So Cute)' iaitu Harith Zazman.

Genap setahun perkenalan di Instagram, Harith kini telah selamat mengikat tali pertunangan dengan teman wanitanya, Nuramalina Ghakaskhah dalam satu majlis yang diadakan di Serendah, Hulu Selangor pada pagi Sabtu.

Klik untuk gambar besar

Harith atau nama sebenarnya, Mohamad Harith Saifulzazman, 27, bersyukur majlis berlangsung dengan lancar seperti yang direncanakan. Pasangan itu walau bagaimanapun belum menetapkan tarikh pernikahan mereka namun ia mungkin akan diadakan dalam tahun ini juga.

Menceritakan perkenalan mereka, Harith mengakui dia mengenali tunangnya yang mesra disapa sebagai Lee, 29, menerusi laman Instagram pada Mac tahun lalu.

"Kalau nak tahu, sebenarnya saya dah lama crush dengan dia dan saya beranikan diri tegur dia dulu di Instagram. Dari situ kami mula kenal hati budi masing-masing," ujarnya.

Harith berkata, wanita itu juga menjadi inspirasi untuk dia berkarya dan menghasilkan lagu. Malah, Amalina merupakan model dalam dua buah lagu nyanyiannya 'Cute' dan 'Tak Tahu'.

Sementara itu, dalam perkembangan seni, Harith berkata dia kini sedang dalam proses menyiapkan single terbaharu yang menceritakan mengenai kisah cinta mereka.

"Lagu 'Cute' yang saya nyanyi itu pun saya memang buat khas untuk dia, sebab itulah dia jadi model muzik video lagu tersebut. Sekarang saya dalam proses untuk siapkan single terbaharu yang berkisarkan kisah cinta kami dan kemungkinan besar ia akan dipersembahkan pada majlis persandingan kami nanti," tuturnya.

www.myartis.com / Sumber & foto: mStar, Instagram Harith Zazman & Nuramalina Ghakaskhah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU JURURAWAT - ADUAN LINDA RAFAR DIAMBIL SERIUS OLEH KKM

Berhubung dakwaan layanan jururawat di sebuah hospitalnya yang menjadi tular di media sosial, baru-baru ini, Kementerian Kesihatan Malaysia (KKM) telah mengeluarkan kenyataan menerusi akaun Instagram rasmi @kementeriankesihatanmalaysia kelmarin dan memandang serius mengenai perkara tersebut.

Menurut kenyataan tersebut, Pengarah Kesihatan Negeri Selangor, Datuk Dr Khalid Ibrahim menjelaskan pihak hospital Shah Alam sudah mengadakan perjumpaan dengan pengadu dan seorang lagi ahli keluarganya secara tertutup pada 28 Disember, jam 10.30 pagi.

Perjumpaan itu turut disertai wakil pengurusan tertinggi hospital, wad dan pakar perubatan yang terbabit.

"Kementerian Kesihatan Malaysia (KKM) mengambil maklum dan memandang serius tentang isu yang tular di media sosial berkaitan aduan layanan yang diberikan jururawat terhadap waris pesakit dan penjagaan pesakit di sebuah wad di Hospital Shah Alam.

"Pihak Hospital Shah Alam telah mengadakan perjumpaan dengan pengadu dan seorang ahli keluarga pesakit secara tertutup pada 28 Disember 2018 jam 10.30 pagi bersama wakil pengurusan tertinggi hospital, wad dan pakar perubatan yang terlibat.

Klik untuk gambar besar

"Dalam pertemuan tersebut, pihak hospital telah pun memberikan penjelasan dan jaminan bahawa siasatan lanjut akan dijalankan untuk mengenal pasti punca masalah dan seterusnya mengambil maklum beberapa perkara yang dirasakan wajar bagi menambahbaik mutu perkhidmatan di hospital.

"Di kesempatan ini, pihak Jabatan Kesihatan Negeri (JKN) Selangor juga ingin mengingatkan masyarakat bahawa mengambil gambar atau video tanpa kebenaran di premis Kementerian Kesihatan adalah dilarang sama sekali.

"Begitu juga dengan kekerasan terhadap anggota kesihatan, samada kekerasan fizikal, lisan ataupun bertulis (termasuk di media sosial), iaitu selaras dengan Garis Panduan Mencegah dan Menangani Kekerasan Terhadap Anggota di Fasiliti KKM.

"Ini terutama memandangkan terdapat pelbagai saluran aduan yang boleh dibuat secara rasmi, di mana ianya akan diteliti dengan sewajarnya," jelasnya.

Selain itu, Dr Khalid juga memohon orang ramai tidak membuat andaian dan spekulasi sendiri.

"Pihak JKN juga memohon agar orang ramai tidak membuat andaian dan spekulasi bagi mengelakkan implikasi negatif kepada keluarga pesakit dan seterusnya kepada kakitangan hospital.

"Pihak JKN dan Hospital Shah Alam akan menyusuli perkara ini dengan pihak pengadu dan jabatan berkaitan bagi mencari penyelesaian terbaik bagi kesejahteraan pesakit dan warga kerja KKM. Sekian, terima kasih," katanya.

Terdahulu, Linda memuat naik keluhan hatinya terhadap layanan biadap seorang jururawat di sebuah hospital di Shah Alam ketika merawat ibunya yang kini sakit. Keadaan bertambah buruk apabila muncul individu tidak dikenali mengugut untuk meracuni ibu Linda.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA BELLA ASTILLAH JADI TEMPAT WANITA MENGADU MASALAH SUAMI CURANG

"Saya selalu sangat terima DM (direct message) macam ini. MasyaAllah saya tersentuh sangat dengan cerita-cerita mereka. Saya faham sangat macam mana mereka rasa. Minta maaf memang saya tak mampu untuk reply semua tapi saya baca mesej anda.

"Jadi, saya nak bagi cadangan untuk join seminar sebab saya pun sertai. InsyaAllah boleh bagi kekuatan pada kita semua," demikian kata Bella Astillah yang mendedahkan dia sering menerima mesej daripada wanita senasib dengannya yang berkongsikan masalah kecurangan suami mereka serta meminta nasihat ketika berdepan masalah rumah tangga menerusi InstaStory miliknya.

Meskipun ramai netizen kurang senang dengan tindakan Bella Astillah yang sebelum ini mendedahkan kisah pergolakan rumah tangganya di media sosial, namun ia sedikit sebanyak membuka mata wanita diluar sana dengan ketabahannya berdepan dengan ujian tersebut.

Klik untuk gambar besar

Pada tahun 2017, suami Bella, penyanyi dan pelakon Aliff Aziz pernah mengecewakan hati isterinya apabila dikatakan menjalin hubungan dengan pelakon Afifah Nasir. Namun kerana perasaan cinta dan sayang, Bella membuat keputusan untuk memaafkan suaminya.

Namun, bulan lalu, Aliff 'kantoi' sekali lagi dan didakwa curang berlaku curang bersama seorang pelakon baru, Oktavia Manrose.

www.myartis.com / Sumber: mStar & Instagram Bella Astillah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAIK PELAMIN KALI KEDUA JANUARI DEPAN - MAK WAN LATAH SEMPAT TUNAI UMRAH

Pelakon veteran, Mak Wan Latah meluahkan rasa syukur apabila diberi kesihatan yang baik untuk terlebih dahulu menunaikan umrah, sebelum menamatkan zaman janda kurang sebulan iaitu pada Januari depan.

Walaupun sedang dalam persiapan menanti hari bahagia pada 15 Januari depan, Mak Wan atau nama sebenarnya Halimaton Saadiah Mohd Daud, 60, mahu fokus dalam melakukan ibadah.

"Alhamdulillah, akhirnya saya dan adik dapat tunaikan ibadah umrah. Ini merupakan kali kedua saya menunaikan umrah, jadi dah tahu apa yang sepatutnya dibawa. Memang tak dapat nak gambarkan bagaimana perasaan saya apabila diberi peluang sekali lagi untuk ke sana. Saya ni pendosa... seorang yang tak sempurna, tetapi mungkin Allah mendengar doa saya.

"Jadi bila Didie Alias beritahu saya ditaja untuk menunaikan umrah, terus tak dapat jalan dan pengsan. Begitulah perasaan seorang ibu tua apabila diberi peluang untuk menjejakkan kaki ke bumi Allah," katanya kepada mStar sebelum berangkat ke Tanah Suci Makkah pada kira-kira pukul 11 malam, Sabtu.

Klik untuk gambar besar

Pelakon drama 'Kekasih Paksa Rela' itu sebelum ini pernah jatuh pengsan selama lima minit setelah dimaklumkan menjadi penerima sumbangan tajaan pakej menunaikan ibadah umrah. Detik cemas itu dikongsi oleh pelakon Didie Alias yang menyaksikan insiden itu semasa siaran langsung dalam sebuah program di laman Facebook, pada Julai lalu.

Dalam pada itu, bercerita tentang persiapannya menjelang hari bahagia, pelakon filem 'Tuan Besar' dan 'Serampang Tiga' itu berkata, dia dan bakal suami merancang untuk melakukan majlis pernikahan secara sederhana. Mak Wan yang dirisik pada 14 November lalu berkata majlis pernikahannya nanti akan diadakan secara sederhana di kampung halamannya di Ipoh, Perak.

"Saya buat ala kadar sahaja, lagipun sudah berumur... takut apa pula orang kata nanti. Tak boleh buat apa-apa sangat kerana masih terikat dengan beberapa penggambaran selepas itu. Majlis belah lelaki pula akan diuruskan oleh anak-anaknya di Kuala Pilah pada 29 Januari nanti," jelasnya.

Apabila ditanya tentang penerimaan keluarganya tentang jodoh keduanya ini, Mak Wan berkata dia meminta pendapat keluarga serta anak-anaknya terlebih dahulu sebelum menerima pinangan tersebut.

Jelas Mak Wan, anak-anaknya tumpang gembira kerana kini ibu mereka tidak keseorangan: "Sebelum menerima pinangan itu, saya bertanya kepada adik beradik dan juga anak-anak sama ada mereka okay atau tidak. Mereka sukalah maknya ada kawan, kalau tak saya tinggal seorang diri je kan," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA LAGU MAWI & AC MIZAL, 'AL-HAQ' DIGELAR 'LAGU KEPALA HOTAK' OLEH PENDAKWAH

Penyanyi dan pelakon Mawi telah berkongsi satu video di laman Instagram dimana ia memaparkan seorang pendakwah menggelarkan lagu 'Al-Haq' nyanyian Mawi dan AC Mizal sebagai 'Lagu Kepala Hotak' dalam sebuah tazkirah yang disampaikan.

Pendakwah yang difahamkan seorang ustaz itu mendakwa cara penyampaian AC Mizal yang meminta keampunan dari Allah dalam bentuk 'rapping' adalah tidak sesuai dan dianggap biadap.

"Lirik pertama elok, tapi bila part rapping tu ada ke minta ampun dengan Tuhan begitu? Biadap! Tak pernah nabi berdoa begitu," katanya.

Entri tersebut mendapat perhatian pengikutnya yang rata-rata tidak bersetuju dengan pernilaian pendakwah tersebut terhadap lagu berkenaan.

"Siapa dia nak menentukan pengampunan dari Tuhan? Tuhan  itu boleh ampunkan hambanya walaupun hambanya tidak memohon sembah maaf kepadaNYA atas kehendakNYA sendiri," ujar salah seorang pengikut Mawi.

Klik untuk gambar besar

"Yang penting message nak sampai kepada pencipta tu sampai sedangkan kita berdoa pun dok sibuk aku ak-ak," komen salah seorang netizen.

"Dia pula ambil kerja Tuhan dok hukum orang sana-sini," persoal salah seorang warga maya.

Pun begitu, Mawi tidak memberikan apa-apa penjelasan mengenai lagu tersebut sebaliknya dia hanya 'tagged' penyanyi serta composer lagu tersebut sahaja.

"#AlHaqYangSatu @sheikhqalam @emyliadac @jeffsamad @johanarrif_asari," tulis Mawi.

KLIK VIDEO DIBAWAH INI UNTUK TONTON
  www.myartis.com / Sumber & foto: Astro Gempak & Instagram Mawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JULAI DEPAN - ANIS AL IDRUS AKHIRI ZAMAN SOLO

Pelakon Anis Al-Idrus, 29, yang sebelum ini pernah gagal sebanyak dua kali dalam percintaannya dengan selebriti, akhirnya mengumumkan bakal berkahwin dengan Mohd Rafzan Nurhikmal Abdul Halim pada Julai depan.

Menurut Anis, perkenalan mereka sejak Januari lalu telah memberi keyakinan kepadanya menerima lamaran dan menjadi suri hati lelaki berusia 35 tahun itu.

Pemilik nama sebenarnya Sharifah Anis Syed Zainal ini berkata yang mereka sudah mengikat tali pertunangan pada Mac lalu dalam sebuah majlis sederhana.

"Alhamdulillah, akhirnya saya ditemukan jodoh dengan lelaki yang menerima saya seadanya. Insya-Allah kami memilih Julai ini untuk diijabkabulkan.

"Kami sudah bertunang pada Mac lalu dalam sebuah majlis yang dihadiri keluarga terdekat sahaja," jelasnya.

Dalam pada itu, ditanya tentang keputusannya untuk menamatkan zaman solo, kata Anis, lelaki tersebut bersifat matang dan berjaya membuka hatinya untuk berkahwin.

"Saya selesa mengatakan ia adalah takdir pertemuan yang sudah ditentukan Allah. Namun kematangan dan penerimaannya terhadap diri saya yang membuatkan perjalanan hubungan ini lebih mudah," ujarnya.

Klik untuk gambar besar

Selain itu, Anis berkata, dia akan mengulas lanjut tentang perancangan majlis perkahwinannya dalam sebuah majlis sidang media yang bakal diadakan pada 23 Mei ini.

"Pada Isnin ini saya akan umumkan tarikh sebenar majlis istimewa itu," katanya.

Anis dan Mohd Rafzan yang berasal daripada Perlis itu mula rapat pada Januari lalu selepas dikenalkan oleh rakan baiknya yang juga adik kepada pemuda itu.

Sebelum ini Anis pernah bercinta dengan Sharnaaz Ahmad dan Raja Afiq.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


TERPAKSA DITIDURKAN - ISTERI MOHON ADAKAN SOLAT HAJAT, BACAAN YASIN UNTUK ALI XPDC

"Keadaannya 50 /50 sekarang. Minta adakan bacaan Yassin. Saya seorang menemaninya di hospital," demikianlah kata isteri kepada penyanyi Ali XPDC iaitu Sharifah Syarzana mengenai suaminya yang dimasukkan ke Hospital Ampang, Jumaat lalu, terpaksa ditidurkan semalam selepas mengalami kesukaran bernafas.

Sharifah dalam satu kiriman suara kepada rakannya memohon semua peminat terutama rakan-rakan suaminya melakukan solat hajat dan bacaan Yassin untuk kesejahteraan Ali, 53.

Sementara itu, Facebook Sahabat XPDC turut memuat naik status terkini Ali kepada peminat mereka. Mereka turut memaklumkan Ali tidak dijangkiti C0V1D, cuma sebelum ini dia diletakkan di wad saringan C0V1D.

"Assalamualaikum. Perkembangan terkini saudara Ali XPDC setakat jam 7 malam hari ini (semalam). Ahli keluarga Ali minta semua doakan Ali supaya cepat sembuh.

"Keadaan Ali kalau ikutkan semakin sihat dan mula diajar buat aktiviti ringan dan dah boleh bercakap walaupun keadaan separuh badan belah kanan masih lemah.

Klik untuk gambar besar

"Tetapi petang tadi Ali mengalami sesak nafas dan hospital telah 'tidurkan' sementara buat masa ini. Walaupun pernafasan Ali sudah kembali normal tapi dia masih lagi di ditidurkan dan dipantau," tulisnya.

"Ali tidak dijangkiti C0V1D cuma sebelum ini dia diletakkan di wad saringan C0V1D. Apapun beliau masih lagi tidak boleh menerima pelawat. Ahli keluarga minta semua peminat dan sahabat untuk doakan dan solat hajat untuk kesihatan Mohd Ali Ismail dikembalikan dan sihat seperti dulu," katanya.

Terdahulu, Ali dikejarkan ke Hospital Ampang, Jumaat lalu apabila tiba-tiba didapati tidak bermaya ketika mahu makan selepas selesai berlatih di studio milik pemain bass XPDC, Eddie di Pandan Indah.

Mereka berlatih sebagai persiapan untuk Konsert Jualan Hitam 2022 yang akan berlangsung di Warisan Hall Studio, Banting pada 12 Mac ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZZA ELITE BAKAL NIKAH 'JEJAKA COMEL' 2012

Masih ingatkah anda tentang kisah Azza Elite kena pukul kekasih sendiri? Rasanya kisah tersebut sudah lebih setahun lamanya apabila Azza dilihat menangis teresak-esak dan ada ketikanya bertengkar dengan kekasihnya serta saling tuduh menuduh antara satu sama lain di balai polis.

Sehubungan itu, ramai peminat Azza yang meminta pelakon dan penyanyi itu meninggalkan kekasih yang mereka dakwa 'kepala angin' itu. Tambah-tambah dakwa mereka, lelaki tersebut tidak sesuai dengan Azza kerana didakwa kuat bersosial dan 'bertatoo' pada tubuhnya.

Tapi itu cerita lama... kini Azza atau nama sebenarnya Azzarima Zawari bakal menamatkan zaman jandanya dengan seorang pramugara pada awal tahun depan. Dan jika pilihannya itu pramugara, itu bererti Azza telahpun mengucapkan 'bye bye' pada lelaki yang pernah mengasarinya dahulu.

Menurut Azza, keputusan mahu bernikah tersebut diambil setelah melihat penerimaan baik daripada jejaka tersebut terhadap dirinya dan anaknya Marissa Janna, 6. Bak kata orang, jika mahu memikat ibu... kita kena ambil hati anaknya sekali dan itulah yang dilakukan oleh jejaka pilihan Azza.

"Selain wajahnya yang comel, saya terpikat dengannya kerana keterbukaan untuk menerima saya dan anak saya.

"Bagi saya senang sahaja. Jika bakal suami saya boleh menerima saya dan anak saya, nampaknya saya mudah selesa untuk berkawan dan bersamanya.

"Dia pun seorang lelaki yang sangat baik kepada saya dan tak pernah mengguris hati saya. Jadi apa salahnya saya menerimanya kerana saya pun sudah lama menjanda," kata Azza dipetik sebagai berkata.

"Oleh yang demikian, saya tidak mahu melambatkan perkahwinan saya dengan jejaka tersebut kami berjaya menjalin persefahaman yang baik.

"Jadi InsyaAllah kami akan bernikah pada awal tahun 2012. Tarikhnya saya akan umum pada masa yang sesuai kerana terlalu awal untuk saya mengumumkannya sekarang," tambahnya.

Untuk info, Azza pernah berkahwin sebelum ini dengan Mohd Ehsan Tun Ahmad Zaidi Adruce tetapi berpisah kira-kira lima tahun yang lalu. Selepas bercerai, Azza menjalin hubungan pula dengan jejaka bernama Firhan Yusuf yang menimbulkan kontroversi apabila didakwa Azza memukulnya.

Bekas kekasih Azza...


DUE DATE HARI INI - BELLA RISAU 40 MINGGU BELUM ADA TANDA BERSALIN

"Hari ini sepatutnya due date saya. Kandungan sudah 40 minggu tapi masih hamil. Bayi kecil ini sudah terlalu selesa duduk dalam perut. Hari ini saya mungkin tak dapat balas mesej yang dihantar," kata penyanyi dan pelakon Bella Astillah yang melahirkan rasa bimbang apabila masih belum ada tanda-tanda untuk bersalin biarpun kandungan sudah mencecah 40 minggu.

Menerusi perkongsian Instagram Story, Bella atau nama sebenarnya Dayang Nabellah Awang Astillah berkata bayi dalam kandungannya sudah terlalu selesa berada dalam perut walaupun dia sepatutnya melahirkan pada Jumaat.

Bella turut meminta nasihat dan tip dari pengikut Instagramnya kerana sehingga kini masih tiada tanda dia bakal melahirkan anak keduanya itu: "Saya masih belum bersalin dan tak ada tanda-tanda lagi pun... apa yang patut saya buat, ya?" tulis Bella.

Tambahnya, pemeriksaan kandungan hanya akan dilakukan pada petang Jumaat namun sementara itu dia akan kekal aktif sepanjang hari untuk memudahkan proses bersalin: "Pemeriksaan kandungan akan dibuat petang nanti, tapi sepatutnya tarikh bersalin hari ini.

Klik untuk gambar besar

"Saya akan sentiasa aktif hari ini. Saya akan jalan pantas pada pagi ini dan naik turun tangga. Lepas tu, orang cakap minum air kelapa, kan?" ujar Bella yang berkahwin dengan penyanyi Aliff Aziz pada 9 September 2016 dan telah dikurniakan seorang cahaya mata lelaki bernama Mohd Ayden Adrean yang kini berusia tiga tahun.

Sebelum ini, menerusi perkongsian usahawan kosmetik Rita Sosilawati di Instagram, Bella masih aktif mengadakan majlis ulang tahun anak sulungnya, Ayden Adrean yang ketiga walaupun pintu rahim sudah terbuka 2 sentimeter.

Adik kepada Bella iaitu Didi Astillah mengesahkan perkara itu dan mengakui risau dengan keadaan kakaknya: "Malam sebelum majlis sambutan hari lahir Ayden, saya ada teman Bella pergi buat pemeriksaan doktor sebab dia dah rasa perut keras dan tanda-tanda nak bersalin.

"Doktor beritahu yang bukaan sudah 2 cm tapi belum tiba masa untuk bersalin, jadi kami pun pulang ke rumah. Walaupun dalam keadaan macam itu, Bella tetap nak buat parti hari jadi Ayden. Memang risau juga tapi dia tetap nampak kuat dan Alhamdulillah majlis sambutan hari lahir Ayden pun berjalan dengan lancar," kata Didi.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NUR LIYANA (ISTERI KEKASIH HANEZ SURAYA), BATALKAN TUNTUTAN FASAKH

Permohonan Nur Liyana Manan semalam untuk menarik balik tuntutan fasakh terhadap suaminya, Romie Razin Adilha Abd. Jais yang juga kekasih kepada pelakon Hanez Suraya telah dibenarkan oleh Mahkamah Rendah Syariah.

Hakim Syarie Zainal Abidin Kusmin memutuskan demikian selepas mendengar hujahan peguam kedua- dua belah pihak yang terlibat dalam kes ini.

Peguam syarie Kamar Ainiah Kamaruzzaman yang mewakili Liyana sebelum itu memaklumkan bahawa anak guamnya dan defendan, Romie Razin Adilha bersetuju untuk bercerai secara baik.

"Namun, pihak-pihak terlibat belum lagi memulakan rundingan tentang terma-terma perceraian kerana defendan baru saja kehilangan ayahnya (tiga minggu lalu).

"Sehubungan itu, untuk tidak memberi tekanan kepada defendan, kami bersetuju untuk mencari ruang sesuai memulakan rundingan," kata beliau yang turut dipersetujui peguam syarie Rubiah Jaafar yang mewakili Romie.

Menurut Kamar Ainiah, pihaknya akan memfailkan semula permohonan untuk bercerai secara baik di bawah Seksyen 47 Enakmen Undang-undang Keluarga Islam (Negeri Selangor) 2003.

Liyana, 29, sebelum ini selaku plaintif memfailkan fasakh terhadap Romie, 34, di bawah Seksyen 53 enakmen sama pada 1 Oktober 2013.

Zainal Abidin kemudian berkata, kes fasakh tersebut sebenarnya sudah selesai di peringkat soal balas dan sepatutnya diteruskan semalam dengan soal semula pihak plaintif tetapi berakhir dengan plaintif sudah menarik balik kes itu.

Katanya, mahkamah tidak mempunyai halangan untuk plaintif menarik balik kes terbabit, namun mencadangkan supaya pihak-pihak tersebut berbincang sekiranya masih ada ruang untuk berbuat demikian.

"Mahkamah masih beri ruang untuk plaintif dan defendan berbincang sebelum perkara ini (tarik balik kes) dimuktamadkan.

"Namun, peguam plaintif dilihat seolah-olah berkeyakinan perkara itu tidak berlaku, sebaliknya permohonan di bawah Seksyen 47 akan dibuat selepas ada perbincangan dan mahkamah tiada halangan," kata beliau yang kemudian meluluskan permohonan plaintif untuk menarik balik kes fasakh.

Sementara itu, Kamar Ainiah ketika ditemui berkata, pihaknya akan menghantar notis penarikan balik tuntutan fasakh ke kaunter mahkamah, namun belum mempunyai tarikh untuk memfailkan tuntutan baharu.

"Pihak-pihak terbabit sedang dalam proses rundingan kerana banyak isu yang perlu dibincangkan termasuklah soal anak, nafkah dan harta sepencarian.

"Kita belum tahu bila mahu failkan (cerai talak), kalau tidak banyak syarat cepatlah. Tambahan, talak itu di tangan suami, kalau dia mahu cerai hari ini, esok pun kita boleh failkan tetapi mungkin lepas hari raya (Aidilfitri)," kata beliau.

Kes perceraian Liyana menjadi sensasi selepas Hanez Suraya didakwa menjadi orang ketiga yang menjadi punca keretakan rumah tangga dengan Romie.

Hanez Suraya yang sebelum ini dikenali dengan drama rantaian 'Love You Mr Arrogant' di saluran TV3 turut mendedahkan kekasihnya seorang duda sedangkan Romie ketika ini masih lagi suami kepada Liyana.

Liyana dan Romie mempunyai dua orang anak lelaki hasil perkahwinan mereka.

Sumber : Kosmo!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


PERCEPAT NIKAH - ERIN MALEK KAHWIN ESOK

Berita gembira untuk peminat Erin Malek! Pelakon genit itu telah mempercepatkan tarikh pernikahannya dengan Farris Fauzy dan ia akan berlangsung esok malam di kediaman keluarga Erin di Ampang, Selangor.

Sebagai makluman, lokasi pernikahan tersebut adalah sama dengan lokasi majlis pertunangan mereka sebelum ini.

Difahamkan, selepas bernikah, ia akan disusuli dengan majlis resepsi yang akan diadakan keesokkan harinya di sebuah hotel popular. Sementara majlis bertandang keluarga Farriz pula akan hanya diadakan pada 24 Oktober ini.

Asalnya, Erin dan Farris merancang untuk bernikah pada 10 Januari 2015 iaitu hari ulang tahun mereka berkenalan.

"Tapi, selepas berbincang balik kami sepakat untuk mempercepatkan majlis kepada tarikh sekarang. Lagipun benda baik tak wajar ditangguhkan.

"Nak dijadikan cerita, tarikh 10 Oktober 2014 (10.10.2014) ini nombornya nampak cantik dan senang nak ingat," ujar Erin dipetik sebagai berkata.

Perancangan selepas nikah nanti, mereka berdua akan berbulan madu di Los Angeles, USA.

"Selesai majlis resepsi sebelah keluarga lelaki, Insya-Allah kami akan ke sana (Amerika Syarikat)," tambahnya.

Dengan tarikh baru itu, perkahwinan Erin nampaknya sama tarikh dengan seorang lagi artis iaitu penyanyi Farhan Azizan yang turut bernikah pada esok (10 Oktober).

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom